text:
(vovworld) - ໂດຍໄດ້ຮັບຄຳເຊີນຂອງທ່ານນາຍົກລັດຖະມົນຕີ ຫງວຽນຊວນຟຸກ, ທ່ານນາຍົກລັດຖະມົນຕີສີລັງກາ Ranil Wickremesinghe ແລະ ພັນລະຍາ ເລີ່ມຕົ້ນການຢ້ຽມຢາມຫວຽດນາມ ຢ່າງເປັນທາງການ ໃນລະຫວ່າງວັນທີ 16 – 18/04. ຕອນເຊົ້າວັນທີ 17/04, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ມີການເຈລະຈາກັບທ່ານນາຍົກລັດຖະມົນຕີ Ranil Wickremesinghe. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຢືນຢັນນະໂຍບາຍສະເໝີຕົ້ນສະເໝີປາຍຂອງຫວຽດນາມ ແມ່ນຍາມໃດກໍ່ຖືການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫຼາຍດ້ານກັບສີລັງກາ ເປັນສຳຄັນ. ນາຍົກລັດຖະມົນຕີ 2 ທ່ານໄດ້ເຫັນດີເພີ່ມທະວີການຮ່ວມມືດ້ານການເມືອງ, ການທູດຜ່ານການເພີ່ມທະວີການແລກປ່ຽນບັນດາການຢ້ຽມຢາມ ແລະ ການພົບປະຂັ້ນສູງ ແລະ ທຸກຂັ້ນ; ເພີ່ມທະວີການຮ່ວມມືໃນຂົງເຂດປ້ອງກັນຊາດ, ປ້ອງກັນຄວາມສະຫງົບ; ແບ່ງປັບຂໍ້ມູນຂ່າວສານ, ບົດຮຽນໃນການປະຕິບັດກົດໝາຍ; ເຂົ້າຮ່ວມບັນດາການເຄື່ອນໄຫວຮັກສາສັນຕິພາບຂອງສະຫະປະຊາຊາດ. ນາຍົກລັດຖະມົນຕີ 2 ທ່ານໄດ້ຫັນດີນຳກັນຈະເພີ່ມທະວີການສົມທົບກັນຢ່າງແໜ້ນແຟ້ນໃນບັນດາເວທີປາໄສພາກພື້ນ ແລະ ສາກົນ; ເສີມຂະຫຍາຍບົດບາດ ແລະ ປະກອບສ່ວນຊຸກຍູ້ອາຊຽນ ແລະ ສະຫະສະມາຄົມຮ່ວມມືພາກພື້ນອາຊີໃຕ້ (SAARC) ເພີ່ມທະວີການຮ່ວມມື ແລະ ການເຊື່ອມຕໍ່ທຸກດ້ານ ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ອາຊີ. 2 ຝ່າຍໄດ້ເນັ້ນໜັກເຖິງຄວາມສຳຄັນຂອງການຮັກສາສັນຕະພາບ ແລະ ສະຖຽນລະພາບຢູ່ທະເລຕາເວັນອອກ, ຄວາມເສລີໃນການເດີນທະເລ, ການບິນ, ແກ້ໄຂການຂັດແຍ້ງກັນຜ່ານບັນດາມາດຕະການສັນຕະພາບ, ເໝາະສົມກັບກົດໝາຍສາກົນ.
ພາຍຫຼັງການເຈລະຈາ, ນາຍົກລັດຖະມົນຕີ 2 ທ່ານໄດ້ເປັນສັກຂີພິຍານພິທີລົງນາມໃນເອກະສານ 2 ສະບັບ (ແຜນການຮ່ວມມືກ່ຽວກັບການພັດທະນາກະສິກຳໄລຍະ 2017 – 2019 ແລະ ຂໍ້ຕົກລົງຮ່ວມມືກ່ຽວກັບການສຶກສາໄລຍະ 2017 - 2021). ເມື່ອພົບປະກັບສື່ມວນຊົນ, ແຈ້ງໃຫ້ຊາບກ່ຽວກັບໝາກຜົນການເຈລະຕາ, ທ່ານນາຍົກລັດຖະມົນຕີ ຫງວຽນຊວນຟຸກ ໃຫ້ຮູ້ວ່າ.
“ຫວຽດນາມ ແລະ ສີລັງກາ ຍູ້ແຮງການຮ່ວມມືດ້ານປ້ອງກັນຊາດ, ປ້ອງກັນຄວາມສະຫງົບ, ປ້ອງກັນຕ້ານອາດຊະຍາກຳ, ກໍ່ຄືວຽກງານບຳລຸງສ້າງ ແລະ ຮ່ວມມືໃນຂົງເຂດກະສິກຳ. ພວກຂ້າພະເຈົ້າໄດ້ເປັນເອກະພາບຈະຍູ້ແຮງວົງເງິນການຄ້າ 2 ສົ້ນໃຫ້ຂຶ້ນເຖິງ 1 ຕື້ USD ແລະ ຈະສ້າງທຸກເງື່ອນໄຂສະດວກທີ່ສຸດໃຫ້ບັນດານັກລົງທຶນ, ບັນດາວິສາຫະກິດຂອງຫວຽດນາມ ແລະ ສີລັງກາ ຮ່ວມມືທຳມາຫາກິນ, ແລກປ່ຽນ. ຕັ້ງໜ້າຜັນຂະຫຍາຍສັນຍາສົ່ງເສີມ ແລະ ປົກປ້ອງການລົງທຶນ ກໍຄືບັນຊີລາຍຊື່ບັນດາຂົງເຂດສົ່ງເສີມການລົງທຶນ, ໂດຍສະເພາະແມ່ນໃນບາງຂົງເຂດຄື: ພະລັງງານ, ວິທະຍາສາດເຕັກໂນໂລຊີ, ການບິນ ແລະ ການທ່ອງທ່ຽວ, ການສຶກສາບຳລຸງສ້າງ….”
ສ່ວນທ່ານນາຍົກລັດຖະມົນຕີ Ranil Wickremesinghe ຊີ້ແຈ້ງວ່າ, ການຢ້ຽມຢາມແມ່ນເພື່ອແນໃສ່ຊຸກຍູ້ການຮ່ວມມືໃນບັນດາຂົງເຂດທີ່ມີມາແຕ່ດົນນານ ແລະ ໄດ້ເປີດບັນດາຂົງເຂດຮ່ວມມືໃໝ່ກ່ຽວກັບດ້ານເສດຖະກິດ, ວັດທະນະທຳ, ການພົບພັນແລກປ່ຽນປະຊາຊົນ ແລະ ການສຶກສາບຳລຸງສ້າງ.
ແລະກໍ່ໃນວັນດຽວກັນ, ທ່ານນາຍົກລັດຖະມົນຕີສີລັງກາ ໄດ້ເຂົ້າຢ້ຽມຂ່ຳນັບທ່ານເລຂາທິການໃຫຍ່ ຫງວຽນຟຸຈ້ອງ; ພົບປະກັບທ່ານປະທານປະເທດ ເຈີນດ້າຍກວາງ ແລະ ທ່ານນາງປະທານສະພາແຫ່ງຊາດ ຫງວຽນທິກິມເງິນ.
ຕອນບ່າຍວັນທີ 17/04, ຢູ່ຮ່າໂນ້ຍ, ທ່ານເລຂາທິການໃຫຍ່ ຫງວຽນຟຸຈ້ອງ ໄດ້ໃຫ້ການຕ້ອນຮັບທ່ານນາຍົກລັດຖະມົນຕີສີລັງກາ Ranil Wickremesinghe. ຢູ່ທີ່ນີ້, ທ່ານເລຂາທິການໃຫຍ່ ຫງວຽນຟຸຈ້ອງ ຢືນຢັນວ່າ, ພັກກອມມູນິດຫວຽດນາມ ແລະ ປະຊາຊົນຫວຽດນາມ ຍາມໃດກໍຖືເປັນສຳຄັນການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫຼາຍດ້ານກັບສີລັງກາ; ທ່ານປາດຖະໜາວ່າການພົນພັນລະຫວ່າງ 2 ປະເທດຈະສືບຕໍ່ພັດທະນາຢ່າງແທດຈິງ ແລະ ມີປະສິດທິຜົນ, ຕອບສະໜອງໄດ້ຜົນປະໂຫຍດຂອງປະຊາຊົນແຕ່ລະປະເທດ. ທ່ານເລຂາທິການໃຫຍ່ ສະເໜີໃຫ້ 2 ຝ່າຍມີບັນດາມາດຕະການລະອຽດເພື່ອຜັນຂະຫຍາຍບັນດາຂໍ້ຕົກລົງທີ່ບັນລຸໄດ້ໂດຍໄວ ແລະ ມີປະສິດທິຜົນ.
ຕອນບ່າຍວັນທີ 17/04, ທີ່ການພົບປະກັບທ່ານນາຍົກລັດຖະມົນຕີ Ranil Wickremesinghe, ທ່ານນາງປະທານສະພາແຫ່ງຊາດ ຫງວຽນທິກິມເງິນ, ໄດ້ຢືນຢັນວ່າ, ສະພາແຫ່ງຊາດຫວຽດນາມ ຍາມໃດກໍ່ສະໜັບສະໜູນ ແລະ ປາດຖະໜາຢາກຮ່ວມມືຢ່າງແໜ້ນແຟ້ນກັບສະພາແຫ່ງຊາດສີລັງກາ ເພື່ອນຳການພົວພັນລະຫວ່າງ 2 ປະເທດໃຫ້ນັບມື້ນັບພັດທະນາຢ່າງເລິກເຊິ່ງ, ກວ້າງຂວາງ. ທ່ານນາງປະທານສະພາແຫ່ງຊາດຫງວຽນທິກິມເງິນ ສະເໜີໃຫ້ 2 ຝ່າຍສືບຕໍ່ເພີ່ມທະວີການຮ່ວມມື ແລະ ສະໜັບສະໜູນເຊິ່ງກັນ ແລະ ກັນຢູ່ບັນດາເວທີປາໄສສາກົນ ແລະ ພາກພື້ນ… ກ່ຽວກັບບັນຫາທະເລຕາເວັນອອກ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ຂອບໃຈສີລັງກາ ໄດ້ມີທັດສະນະຢ່າງຈະແຈ້ງ. ຍາມໃດຫວຽດນາມ ກໍ່ປາດຖະໜາ ແລະ ຮຽກຮ້ອງໃຫ້ບັນດາປະເທດທີ່ກ່ຽວຂ້ອງເຄົາລົບກົດໝາຍສາກົນ, ໂດຍສະເພາະແມ່ນສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລມີ 1982, ສະໜັບສະໜູນລັກສະນະເຄົາລົບກົດໝາຍຢູ່ບັນດາເຂດທະເລ ແລະ ມະຫາສະມຸດ.
ສ່ວນທ່ານນາຍົກລັດຖະມົນຕີ Ranil Wickremesinghe ປາດຖະໜາວ່າ, 2 ປະເທດຈະມີບັນດາມາດຕະການຢ່າງລະອຽດເພື່ອແນໃສ່ຊຸກຍູ້ດ້ານເສດຖະກິດ, ການຄ້າໃຫ້ຂຶ້ນສູ່ລະດັບສູງໃໝ່. ກ່ຽວກັບການເຄື່ອນໄຫວຂອງສະພາແຫ່ງຊາດ, ຕ້ອງຍູ້ແຮງການພົວພັນແລກປ່ຽນລັດຖະສະພາ…
ແລະ ກໍເນື່ອງໃນໂອກາດການມາຢ້ຽມຢາມຫວຽດນາມຂອງທ່ານນາຍົກລັດຖະມົນຕີ Ranil Wickremesinghe, 2 ຝ່າຍໄດ້ອອກຖະແຫຼງການຮ່ວມຫວຽດນາມ-ສີລັງກາ. ຖະແຫຼງການຮ່ວມໃຫ້ຮູ້ວ່າ ທ່ານນາຍົກລັດຖະມົນຕີ Ranil Wickremesinghe ໄດ້ເຈລະຈາກັບນາຍົກລັດຖະມົນຕີຫວຽດນາມ ຫງວຽນຊວນຟຸກ, ໄດ້ເຂົ້າຢ້ຽມຂ່ຳນັບທ່ານເລຂາທິການໃຫຍ່ ຫງວຽນຟຸຈ້ອງ; ພົບປະກັບທ່ານປະທານປະເທດ ເຈີນດ້າຍກວາງ ແລະ ທ່ານນາງປະທານສະພາແຫ່ງຊາດ ຫງວຽນທິກິມເງິນ.


c: text/html

text:
ສ້າງບັນດາມາດຕະການບຸກທະລຸເພື່ອພັດທະນາພື້ນຖານໂຄງລ່າງ ແລະ ຮັບປະກັນຄວາມປອດໄພທາງຄົມມະນາຄົມ
ເນື້ອໃນສຳຄັນນີ້ໄດ້ອອກອາກາດ ສົດທາງວິທະຍຸ ແລະ ທາງໂທລະພາບ ເພື່ອໃຫ້ປະຊາຊົນ ແລະ ຜູ້ມີສິດເລືອກຕັ້ງໄດ້ຕິດຕາມກວດກາ.
ທ່ານ ຫງວຽນວັນເທ໋, ລັດຖະມົນຕີກະຊວງຄົມມະນາຄົມຂົນສົ່ງ
ໂດຍສືບຕໍ່ກອງປະຊຸມສະໄໝສາມັນເທື່ອທີ 5, ສະພາແຫ່ງຊາດຊຸດທີ 14, ວັນທີ 4 ມິຖຸນາ, ສະພາແຫ່ງຊາດໄດ້ເລີ່ມດຳເນີນວາລະຊັກຖາມ ແລະ ຕອບຄຳຊັກຖາຂອງທ່ານ ຫງວຽນວັນເຖ, ລັດຖະມົນຕີກະຊວງຄົມມະນາຄົມຂົນສົ່ງ ແລະ ທ້ານ ເຈີ່ນຮົ່ງຮ່າ, ລັດຖະມົນຕີກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ. ເນື້ອໃນສຳຄັນນີ້ໄດ້ອອກອາກາດ ສົດທາງວິທະຍຸ ແລະ ທາງໂທລະພາບ ເພື່ອໃຫ້ປະຊາຊົນ ແລະ ຜູ້ມີສິດເລືອກຕັ້ງໄດ້ຕິດຕາມກວດກາ.
ທີ່ວາລະຊັກຖາມໃນຕອນເຊົ້າມື້ນີ້, ທ່ານ ຫງວຽນວັນເທ໋, ລັດຖະມົນຕີກະຊວງຄົມມະນາຄົມຂົນສົ່ງ ໄດ້ຕອບຄຳຖາມຂອງບັນດາສະມາຊິກສະພາແຫ່ງຊາດ (ສສຊ) ກ່ຽວກັບມາດຕະການປະຕິບັດສຳເລັດການສ້າງໂຄງປະກອບໂຄງລ່າງຄົມມະນາຄົມຮັບປະກັນຄວາມເປັນລະບຽບຮຽບຮ້ອຍທາງຄົມມະນາຄົມ, ພິເສດແມ່ນຢູ່ນະຄອນໃຫຍ່; ມາດຕະການແກ້ໄຂບັນດາບັນຫາຍັງຄົງຄ້າງ ສຳລັບບັນດາໂຄງການດ້ານຄົມມະນາຄົມ, ລົງທຶນຕາມຮູບແບບ BOT. ທ່ານລັດຖະມົນຕີກະຊວງຄົມມະນາຄົມຂົນສົ່ງ ຫງວຽນວັນເຖ ໃຫ້ຮູ້ວ່າ:
“ຂະແໜງຄົມມະນາຄົມຂົນສົ່ງພະຍາຍາມສ້າງພື້ນຖານໂຄງລ່າງຄົມມະນາຄົມຄົບຊຸດຕາມການຊີ້ນຳຂອງພັກ, ລັດ, ແຕ່ເຖິງຢ່າງໃດກໍ່ຕາມ, ເບິ່ງລວມແລ້ວ, ມາຮອດປະຈຸບັນ, ລະບົບພື້ນຖານໂຄງລ່າງຄົມມະນາຄົມຍັງຄົງມີຫຼາຍຈຸດອ່ອນ, ບໍ່ທັນຕອບສະໜອງຄວາມຮຽກຮ້ອງຕ້ອງການໄດ້ເທື່ອ. ພວກຂ້າພະເຈົ້າມີຄວາມສຳນຶກວ່າ ພັດທະນາພື້ນຖານຄົງລ່າງຄົມມະນາຄົມ, ອົງການຄົມມະນາຄົມ, ຮັບປະກັນຄວາມປອດໄພທາງຄົມມະນາຄົມແມ່ນຄວາມຮັບຜິດຊອບຂອງຂະແໜງ ແລະ ຂອງທັງລະບົບການເມືອງ.”
ກ່ອນທີ່ດຳເນີນການຊັກຖາມ, ສະພາແຫ່ງຊາດຮັບຟັງທ່ານນາງ ຫງວຽນແທງຫາຍ, ກຳມະການຄະນະປະຈຳສະພາແຫ່ງຊາດ, ຫົວໜ້າຄະນະຄົ້ນຄ້ວາຄຳຮ້ອງຂໍຄວາມເປັນທຳ, ຄະນະປະຈຳສະພາແຫ່ງຊາດ ສະເໜີບົດລາຍງານກ່ຽວກັບໝາກຜົນຂອງການແກ້ໄຂຂໍ້ສະເໜີຂອງຜູ້ມີສິດເລືອກຕັ້ງຝາກເຖິງກອງປະຊຸມສະໄໝສາມັນຄັ້ງທີ 4, ສະພາແຫ່ງຊາດຊຸດທີ 14.
ເມື່ອຕອບຄຳຖາມກ່ຽວກັບສະພາບຂີ້ເຫຍື້ອ ກໍ່ມົນລະພິດທີ່ດິນື ແລະ ແຫຼ່ງນ້ຳ, ຄວາມຮັບຜິດຊອບ ແລະ ວິທີການແກ້ໄຂ, ທ່ານ ລັດຖະມົນຕີກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ໃຫ້ຮູ້ວ່າ : (ເທບ)
“ ບັນຫາຖື ຂີ້ເຫຍື້ອແມ່ນ ຊັບພະຍາກອນທຳມະຊາດນັ້ນ, ເຖິງປີ 2030, ພວກເຮົາຕ້ອງມີບັນດາໂຮງງານກະຈາຍໄຟຟ້້າດ້ວຍຂີ້ເຫຍື້ອ. ກະຊວງວິທະຍາສາດ ແລະ ເຕັກໂນໂລຊີພ້ອມກັບກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ພວມມີຮູບແບບ ຫວຽດນາມຜະລິດບັນດາພາຫະນະເຄື່ອງຈັກກຳຈັດຂີ້ເຫຍື້ອໂດຍຜ່ານການຫັນຂີ້ເຫຍື້ອເປັນພະລັງງານໄຟຟ້າ ແລະ ຝຸ່ນອົງຄະທາດ ”
(ແຫຼ່ງຄັດຈາກ VOV)

robotstxt: allowed

filter: keep


text:
ຫວຽດນາມຕີລາຄາສູງໝາກຜົນຂອງການເຈລະຈາສຸດຍອດລະຫວ່າງ ສປປ.ເກົາຫຼີ - ອາເມລິກາ
ວັນທີ 12 ມິຖຸນາ, ເມື່ອຕອບຄຳຖາມຂອງນັກຂ່າວກ່ຽວກັບໝາກຜົນຂອງການເຈລະຈາສຸດຍອດລະຫວ່າງ ສປປ.ເກົາຫຼີ - ອາເມລິກາ, ທ່ານນາງ ເລທິທູຮັ່ງ ໂຄສົກກະຊວງການຕ່າງປະເທດຫວຽດນາມ ຊີ້ແຈ້ງວ່າ: “ຫວຽດນາມຊົມເຊີຍ ແລະຕີລາຄາສູງໝາກຜົນການເຈລະຈາ ລະຫວ່າງ ສປປ.ເກົາຫຼີ - ອາເມລິກາ ໃນວັນທີ 12 ມິຖຸນາ 2018
ທ່ານນາງ ເລທິທູຮັ່ງ ໂຄສົກກະຊວງການຕ່າງປະເທດຫວຽດນາມ
(ພາບ: TTXVN)
ຫຼັກໝັ້ນສະເໝີຕົ້ນສະເໝີປາຍຂອງຫວຽດນາມ ແມ່ນສະໜັບສະໜູນການປອດນິວເຄຼຍ ແລະ ສັນຕິພາບ, ສະຖຽນລະພາບຢູ່ແຫຼມເກົາຫຼີ, ແກ້ໄຂທຸກບັນຫາ ໂດຍສັນຕິວິທີ ບົນພື້ນຖານກົດໝາຍສາກົນ. ພວກຂ້າພະເຈົ້າ ຖືວ່າ ເລື່ອງຜັນຂະຫຍາຍບັນດາຂໍ້ຕົກລົງ ທີ່ບັນລຸໄດ້ໃນກອງປະຊຸມສຸດຍອດລະຫວ່າງ ສປປ.ເກົາຫຼີ - ອາເມລິກາ ຄັ້ງນີ້ ຈະນຳມາເຊິ່ງໝາກຜົນຕັ້ງໜ້າ, ປະກອບສ່ວນຮັກສາສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນອາຊີຕາເວັນອອກສ່ຽງເໜືອ ແລະ ຢູ່ໃນໂລກ.
(ແຫຼ່ງຄັດຈາກ VOV)


text:
ການນຳລັດເຊຍ,ຍີ່ປຸ່ນປຶກສາຫາລືບັນດາໂຄງການເສດຖະກິດລວມໃນບັນດາເກາະທີ່ມີຄວາມຂັດແຍ້ງກັນ
(VOVWORLD) -ວັນທີ 10 ກັນຍາ, ທ່ານນາຍົກລັດຖະມົນຕີຍີ່ປຸ່ນ Shinzo Abe ແລະ ທ່ານປະທານາທິບໍດີລັດເຊຍ Vladimir Putin ໄດ້ມີການເຈລະຈາຢູ່ Vladivostok, ສະຫະພັນລັດເຊຍ, ໂດຍສຸມໃສ່ບັນດາການເຄື່ອນໄຫວດ້ານເສດຖະກິດລວມຢູ່ບັນດາເກາະທີ່ມີຄວາມຂັດແຍ້ງກັນ ເຊິ່ງລັດເຊຍ ເອີ້ນວ່າ Kuril ໃຕ້, ໃນຂະນະທີ່ຍີ່ປຸ່ນ ເອີ້ນວ່າ ເຂດດິນແດງທາງພາກເໜືອ.
ກ່າວຄຳເຫັນທີ່ການພົບປະເຈລະຈາເຊິ່ງດຳເນີນຢູ່ນອກເວທີປາໄສເສດຖະກິດປະຈຳປີຢູ່ Vladivostok, ທ່ານປະທານາທິບໍດີລັດເຊຍ Vladimir Putin ຖະແຫຼງວ່າ “ການພົວພັນລະຫວ່າງ 2 ປະເທດພວມພັດທະນາຢ່າງຕໍ່ເນື່ອງ. ເປັນຄັ້ງທຳອິດ, ໃນການພົວພັນລວມມີທັງການຮ່ວມມືລະຫວ່າງກະຊວງປ້ອງກັນປະເທດ 2 ປະເທດ. ການພົວພັນໃນຂົງເຂດມະນຸດສະທຳກໍ່ພວມພັດທະນາ. ພວກຂ້າພະເຈົ້າໄດ້ຈັດຕັ້ງບັນດາເຫດການວັດທະນະທຳໃຫຍ່ທີ່ບໍ່ເຄີຍມີມາກ່ອນຢູ່ລັດເຊຍ ແລະ ຍີ່ປຸ່ນ”.
ໃນຂະນະນັ້ນ, ກ່າວຄຳເຫັນເປີດການພົບປະກັບທ່ານປະທານາທິບໍດີ Vladimir Putin, ທ່ານນາຍົກລັດຖະມົນຕີ Shinzo Abe ປາດຖະໜາຢາກປຶກສາຫລືກັບທ່ານປະທານາທິບໍດີ Vladimir Putin ກ່ຽວກັບສັນຍາສັນຕິພາບລະຫວ່າງຍີ່ປຸ່ນ ແລະ ລັດເຊຍ. ວົງການເຈົ້າໜ້າທີ່ຍີ່ປຸ່ນ ໃຫ້ຮູ້ວ່າ, ໃນການພົບປະເຈລະຈາ, ການນຳ 2 ທ່ານກໍ່ຈະປຶກສາຫາລືກ່ຽວກັບບັນດາບັນຫາຄວາມໝັ້ນຄົງຢູ່ພາກພື້ນ, ໃນນັ້ນມີບັນຫາປອດນິວເຄຼຍຂອງສປປ.ເກົາຫຼີ.


text: ປະເທດຊາດຈະຮຸ່ງເຮືອງ ບ້ານເມືອງຈະສີວິໄລ ພົນລະເມືອງລາວຈະມີຊີວິດໃໝ່ ພາຍໃຕ້ຜົນສຳເລັດຂອງການສ້າງສາພັດທະນານັ້ນ ແມ່ນມາຈາກນະໂຍບາຍການສຶກສາ ແລະ ການພັດທະນາຊັບພະຍາກອນມະນຸດຂອງພັກ-ລັດວາງອອກ ໂດຍສະເພາະນະໂຍບາຍທີ່ວາງອອກໃນກອງປະຊຸມໃຫຍ່ ຄັ້ງທີ IX ຂອງພັກ ແລະ ແຜນພັດທະນາ 5 ປີ ເທື່ອທີ 7 ເປັນພື້ນຖານສຳຄັນອັນໜັກແໜ້ນ ແກ່ການລຶບລ້າງຄວາມດ້ອຍພັດທະນາ ຊຶ່ງຄາດໝາຍວ່າຈະສູ້ຊົນເຮັດໃຫ້ໄດ້ໃນປີ 2020.    ໂດຍຢຶດໝັ້ນໃນທິດນຳກ່ຽວກັບການພັດທະນາແບບກົມກຽວ ແລະ ຍືນຍົງໃນຊຸມປີຕໍ່ໜ້າ ແມ່ນຖືເອົາການພັດທະນາລະບົບການສຶກສາແຫ່ງຊາດ ກໍຄືການສ້າງຄົນມີຄຸນນະພາບເປັນໃຈກາງ ແລະ ເປັນໜ້າທີ່ຈຸດສຸມຂອງການພັດທະນາຂົງເຂດສັງຄົມ-ວັດທະນະທຳ ຊຶ່ງກ່ອນອື່ນໝົດ ຕ້ອງສ້າງບຸກຄະລາກອນປະເພດຕ່າງໆ ເຊັ່ນ: ກຳມະກອນວິຊາ ຊີບ ນາຍຊ່າງ ນັກວິຊາການ ວິສາວະກອນ ຜູ້ຄຸ້ມຄອງບໍລິຫານ ຜູ້ປະກອບການ ຜູ້ຈັດການ ... ໃຫ້ມີຄຸນນະພາບ ແລະ ມີຈຳນວນພຽງພໍສຳລັບສະໜອງ ຄວາມຮຽກຮ້ອງຕ້ອງການຂອງໜ້າທີ່ວຽກງານຢູ່ໃນອົງການພັກ-ລັດ ວິສາຫະກິດ ແລະ ໃນທົ່ວສັງຄົມນະໂຍບາຍດັ່ງກ່າວ ແມ່ນສືບຕໍ່ປະຕິບັດແຜນນະໂຍບາຍສົ່ງເສີມການມີສ່ວນຮ່ວມຂອງບັນດາພາກສ່ວນເສດຖະກິດ ແລະ ບັນດາຊັ້ນຄົນເຂົ້າໃນການຂະຫຍາຍການສຶກສາແຫ່ງຊາດ ໂດຍສະເພາະແມ່ນການສຶກສາວິຊາຊີບທຸກຊັ້ນໃນສາຂາວິຊາຕ່າງໆ ທີ່ສອດຄ່ອງກັບໂຄງປະກອບເສດຖະກິດ ແລະ ຍຸດທະສາດການພັດທະນາປະເທດຊາດ ຈຶ່ງຈະເຮັດໃຫ້ຜູ້ຄົນມີວຽກເຮັດງານທຳໄດ້ທົ່ວເຖິງ.    ພ້ອມດຽວກັນນັ້ນ ກໍສົ່ງເສີມການສຶກສາໃນທາງກ້ວາງຢ່າງແຂງແຮງ ແລະ ມີຈຸດສຸມໂດຍເລັ່ງໃສ່ເປົ້າໝາຍຢູ່ທີ່ຢູ່ໃນຊົນນະບົດ ເພື່ອແກ້ໄຂຄວາມທຸກຍາກ ແລະ ການບັນລຸເປົ້າໝາຍສະຫັດສະວັດດ້ານການພັດທະນາ ໂດຍຖືເອົາການລຶບລ້າງຄວາມບໍ່ຮູ້ໜັງສືຕິດພັນການຈັດຕັ້ງການຮຽນ ແລະ ເຝິກອົບຮົມວິຊາຊີບ ແລະ ຄວາມຮູ້ພື້ນຖານດ້ານການປູກຝັງ-ລ້ຽງສັດເປັນສິນຄ້າ ແລະ ການດຳລົງຊີວິດທີ່ຖືກຕ້ອງກັບສຸຂະອະນາໄມ.    ນະໂຍບາຍພັກ-ລັດຍັງກ່າວເຖິງ ຕ້ອງມີການເພີ່ມພູນຄູນສ້າງພູມປັນຍາຂອງຊາດຢ່າງແຂງແຮງ ສ້າງຄົນລາວໃຫ້ມີແນວຄິດ ແລະ ຄຸນສົມບັດສິນທຳປະຕິວັດ ມີຊີວະທັດ ແລະ ໂລກະທັດທີ່ກ້າວໜ້າ ສືບທອດເສີມຂະຫຍາຍວັດທະນະທຳແຫ່ງຊາດ ແລະ ຮູ້ຮັບເອົາສິ່ງທີ່ມີຄຸນຄ່າຈາກວັດທະນະທຳນາໆຊາດ ຫຼື ເວົ້າລວມ ແມ່ນສ້າງຄົນໃຫ້ມີຄວາມສີວິໄລດ້ານຈິດໃຈ ມີຄຸນສົມບັດ ມີຄວາມເຂັ້ມແຂງທາງຮ່າງກາຍ ແລະ ມີພາລະນາໄມສົມບູນ.    ຖືເອົາວຽກງານສຶກສາ ແລະ ການພັດທະນາຊັບພະຍາກອນມະນຸດ ເປັນປັດໄຈສຳຄັນຂອງການພັດທະນາ ຮັບປະກັນໃຫ້ການສຶກສາຂະຫຍາຍທັງປະລິມານ ແລະ ຄຸນນະພາບຢ່າງຕໍ່ເນື່ອງ ສືບຕໍ່ການປະຕິຮູບລະບົບການສຶກສາຢ່າງຕັ້ງໜ້າ ປັບປຸງສະຖາບັນອາຊີວະສຶກສາ ແລະ ຂະແໜງວິຊາຊີບໃຫ້ມີຄຸນນະພາບສູງຂຶ້ນ ເພື່ອສ້າງບຸກຄະລາກອນປະເພດຕ່າງໆ ໃຫ້ສາມາດປະກອບອາຊີບໄດ້ຢ່າງໝັ້ນຄົງ ແລະ ມີລາຍຮັບສູງຂຶ້ນ ອັນສຳຄັນຕ້ອງຮັບປະກັນດ້ານການສຶກສາ ສາມາດບັນລຸເປົ້າໝາຍສະຫັດສະຫວັດດ້ານການພັດທະນາ (MDGs).     ໂດຍ: ນະບ່າວ


text:
ຄະນະໂຄສະນາອົບຮົມສູນກາງພັກ ປະຊາຊົນລາວ-ຄະນະໂຄສະນາອົບຮົມສູນກາງພັກກອມມູນິດຈີນ ຮັດແໜ້ນສາຍພົວພັນຮ່ວມມື.
ໃນວັນທີ 2 ກໍລະກົດ 2018 ຜ່ານມາ. ທ່ານ ສຈ. ປອ ກິແກ້ວ ໄຂຄຳ ພິທູນ ຄະນະເລຂາ ທິການສູນກາງພັກ ເລຂາຄະນະພັກ ຫົວໜ້າຄະນະໂຄສະນາອົບຮົມສູນກາງພັກ ໄດ້ພົບປະກັບ ສະຫາຍ ຮວງຄຸນມິງ ກຳມະການກົມການເມືອງສູນກາງພັກ ເລຂາທິການ
ສູນກາງພັກ ຫົວໜ້າຄະນະໂຄສະນາອົບຮົມສູນ ກາງພັກກອມມູນິດ ຈີນ ພ້ອມຄະນະ. ເນື່ອງໃນໂອກາດທີ່ເດີນທາງມາຮ່ວມກອງປະຊຸມສຳມະນາທິດສະດີລະຫວ່າງສອງພັກ ປປ ລາວ ແລະ ພັກກອມມູນິດຈີນ ຄັ້ງທີ VII ຈັດຂຶ້ນທີ່ ນະຄອນຫຼວງວຽງຈັນ.
ໃນໂອກາດທີ່ມີຄວາມໝາຍ ຄວາມສໍາຄັນດັ່ງກ່າວ, ສະຫາຍ ກິແກ້ວ ໄຂຄຳພິທູນ ໄດ້ສະແດງຄວາມປິຕິຍິນດີ ແລະ ຮູ້ສຶກເປັນກຽດຢ່າງສູງ ທີ່ໄດ້ຕ້ອນຮັບການເຂົ້າພົບປະຂອງ ສະຫາຍ ຮວງຄຸນມິງ ພ້ອມຄະນະ ທີ່ໄດ້ເດີນທາງມາຢ້ຽມ ຢາມ, ເຮັດວຽກ ແລະ ເຂົ້າຮ່ວມກອງປະຊຸມສຳ ມະນາທິດສະດີດັ່ງກ່າວ; ຊຶ່ງກອງປະຊຸມໄດ້ມີຄວາມສຳຄັນຕໍ່ການແລກ ປ່ຽນບົດຮຽນໃນຂົງເຂດວຽກງານແນວຄິດທິດສະດີ ຂອງພັກເຮົາ ແລະ ເສີມຂະຫຍາຍການຮ່ວມມືລະຫວ່າງສອງຄະ ນະໂຄສະນາອົບຮົມສູນກາງພັກ, ເຊິ່ງປີຜ່ານມາກອງປະຊຸມສຳມະນາທິດສະດີສອງພັກຈີນ- ລາວ ຄັ້ງທີ VI ໄຂຂຶ້ນທີ່ ສປ ຈີນ. ການພົບປະຂອງສອງຄະນະໂຄສະນາອົບຮົມລາວ-ຈີນ ໄດ້ສະແດງອອກດ້ວຍໄມຕີຈິດ ມິດຕະພາບຖານສະ ຫາຍອ້າຍ-ນ້ອງ ໂດຍສະພາທິດສະດີພຶດຕິກຳຂອງສູນກາງພັກກອມມູນິດຈີນ ແລະ ສະພາວິທະຍາສາດສັງຄົມແຫ່ງຊາດລາວ ກໍໄດ້ສືບຕໍ່ເສີມຂະຫຍາຍສາຍພົວພັນທັງທາງກວ້າງ ແລະ ທາງເລິກ ທີ່ເປັນການປະກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບອັນເປັນມູນເຊື້ອຂອງສອງພັກ, ສອງລັດ ແລະ ປະຊາຊົນສອງຊາດລາວ-ຈີນຍິ່ງໆຂຶ້ນ. ການສຳມະນາໃນຫົວຂໍ້ " ພຶດຕິກຳ ແລະ ບົດຮຽນແຫ່ງການດຳເນີນການປ່ຽນແປງໃໝ່ຮອບດ້ານມີຫຼັກການຢູ່ ສປປ ລາວ ແລະ ການປະຕິຮູບ, ເປີດປະຕູສູ່ໂລກພາຍນອກຢູ່ ສປ ຈີນ" ແລະ ຫົວຂໍ້ອື່ນໆ. ບົດຮຽນເຫຼົ່ານັ້ນ ເປັນປະໂຫຍດທີ່ສຸດໃນການໝູນໃຊ້ເຂົ້າໃນການປົກປັກຮັກສາ ແລະ ສ້າງສາປະເທດຊາດຂອງ ສປປ ລາວ ໃນຕໍ່ໜ້າ. ສະ ຫາຍ ກິແກ້ວ ໄຂຄຳ ພິທູນ ຍັງໄດ້ກ່າວອີກວ່າ: ພາຍໃຕ້ການຊີ້ນຳໆພາອັນສະຫຼາດສ່ອງໃສຂອງພັກກອມມູນິດຈີນ ທີ່ມີສະຫາຍ ສີ ຈິ້ນຜິງ ເປັນແກນກາງ, ປະເທດຈີນ ໄດ້ຮັບການພັດທະນາຢ່າງຮອບດ້ານ, ເປັນແບບຢ່າງທີ່ດີໃນໂລກ, ບົດ ບາດອິດທິພົນ ຂອງ ສປ ຈີນ ໄດ້ສູງຂຶ້ນບົນເວ ທີພາກພື້ນ ແລະ ສາກົນ, ດ້ານເສດຖະກິດປະເທດຈີນ ກໍໄດ້ກາຍເປັນອັນດັບສອງຂອງໂລກ, ພ້ອມນັ້ນ ສອງຝ່າຍຍັງໄດ້ແລກປ່ຽນການພົວ ພັນຮ່ວມມືໃນຕໍ່ໜ້າ ແລະ ບັນຫາອື່ນໆທີ່ຕ່າງຝ່າຍມີຄວາມສົນໃຈນຳກັນ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 70 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ໃນວັນທີ 6 ກໍລະກົດ 2018 ໄດ້ຈັດກອງປະຊຸມຄະນະອະນຸກຳມະການກະກຽມກອງປະຊຸມຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນລາວ-ໄທ ລະຫວ່າງ ແຂວງບໍລິຄຳໄຊ - ຈັງຫວັດໜອງຄາຍ ຄັ້ງທີ 12 ທີ່ຈັງຫວັດໜອງຄາຍເປັນເຈົ້າພາບ ຂື້ນທີ່ໂຮງແຮມໜອງຄາຍທາວີນລາ ອຳເພີໜອງຄາຍ ຈັງຫວັດໜອງຄາຍ ຝ່າຍແຂວງບໍຄຳໄຊນຳໂດຍທ່ານ ແສງເພັດ ມູນລະໄມ ຮອງຫົວໜ້າຫ້ອງວ່າການແຂວງ ພ້ອມດ້ວຍຕາງໜ້າພາກສ່ວນທີ່ກ່ຽວຂ້ອງລວມ 15 ທ່ານ, ຝ່າຍຈັງຫວັດໜອງຄາຍນຳໂດຍທ່ານ ສົມຫວັງອາລີເອື້ອ ອຳນວຍການກຸ່ມງານຍຸດທະສາດ ແລະ ຂໍ້ມູນເພື່ອການພັດທະນາຈັງຫວັດ.
ກອງປະຊຸມວິຊາການທັງສອງຝ່າຍ ໄດ້ຜ່ານຮ່າງບົດບັນທຶກກອງປະຊຸມຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນລາວ - ໄທ ລະຫວ່າງ ແຂວງບໍລິຄຳໄຊ - ຈັງຫວັດໜອງຄາຍ ຄັ້ງທີ 12 ໂດຍພັດປ່ຽນກັນຜ່ານແຕ່ລະຂໍ້ຕາມລຳດັບລວມມີ 12 ຂໍ້ ພ້ອມທັງໄດ້ປະກອບຄຳຄິດຄຳເຫັນປັບປຸງບາງເນື້ອໃນບົດບັນທຶກກອງປະຊຸມຄັ້ງຜ່ານມາ ແລະ ນຳສະເໜີເນື້ອໃນເພີ່ມຕື່ມຈຳນວນໜຶ່ງ ເພື່ອເປັນບ່ອນອີງທີ່ສຳຄັນໃຫ້ແກ່ການເຄື່ອນໄຫວຮັກສາຄວາມສະຫງົບຮຽບຮ້ອຍຕາມຊາຍແດນ ເປັນຕົ້ນແມ່ນ ການອຳນວຍຄວາມສະດວກຄວາມປອດໄພໃນການເຂົ້າ-ອອກເມືອງ, ການຮ່ວມມືໃນການປ້ອງກັນ-ປາບປາມຢາເສບຕິດ, ການຕໍ່ຕ້ານການຄ້າມະນຸດ, ການຮ່ວມມືຄຸ້ມຄອງການດຳເນີນກິດຈະການຕ່າງໆຕາມລຳນ້ຳຂອງ, ການແລກປ່ຽນວັດທະນະທຳປະເພນີ, ການສົ່ງເສີມຮ່ວມມືດ້ານແຮງງານ ແລະ ວຽກງານດ້ານຕ່າງໆລະຫວ່າງແຂວງບໍລິຄຳໄຊ-ຈັງຫວັດໜອງຄາຍໂດຍສະເພາະເຂດຊາຍແດນເມືອງທ່າພະບາດ ແລະ ອຳເພີລັດຕະວາປີໃຫ້ມີປະສິດທິຜົນເພີ່ມຂຶ້ນ.
ກອງປະຊຸມຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນລາວ-ໄທ ລະຫວ່າງ ແຂວງບໍລິຄຳໄຊ - ຈັງຫວັດໜອງຄາຍຄັ້ງທີ 12 ທີ່ຈັງຫວັດໜອງຄາຍເປັນເຈົ້າພາບ ຄາດວ່າຈະຈັດຂຶ້ນໃນກາງເດືອນ ສິງຫາ 2018 ນີ້.


text:
ປະທານສະພາແຫ່ງຊາດຫວຽດນາມ ຕ້ອນຮັບສະມາຊິກລັດຖະສະພາຂຶ້ນກັບບັນດາປະເທດສະມາຊິກຂອງ WB, IMF
ກປ.ອອນໄລ - ຕອນບ່າຍວັນທີ 7 ມີນາ, ຢູ່ຫໍສະພາແຫ່ງຊາດ, ທ່ານນາງ ຫງວຽນທິກິມເງິນ, ປະທານສະພາແຫ່ງຊາດຫວຽດນາມ ໄດ້ໃຫ້ການຕ້ອນຮັບຄະນະຜູ້ແທນຂອງເຄືອຂ່າຍລັດຖະສະພາບັນດາປະເທດສະມາຊິກຂອງທະນາຄານໂລກ (WB) ແລະກອງທຶນເງິນຕາສາກົນ IMF ເນື່ອງໃນໂອກາດຄະນະມາຢ້ຽມຢາມຫວຽດນາມ.
ທ່ານນາງ ຫງວຽນທິກິມເງິນ ສະແດງຄວາມປິຕິຊົມຊື່ນຕໍ່ການພົວພັນຮ່ວມມືອັນດີງາມລະຫວ່າງຫວຽດນາມ ແລະ WB, IMF ທີ່ນັບມື້ນັບພັດທະນາເຊິ່ງສະແດງອອກຜ່ານບັນດາໂຄງການ WB ໜູນຊ່ວຍການລົບລ້າງຄວາມອຶດຫິວ, ຫຼຸດຜ່ອນຄວາມທຸກຍາກ, ພັດທະນາເສດຖະກິດ.
ທ່ານນາງ ຫງວຽນທິກິມເງິນ ຢ້ັງຢືນວ່າເຊິ່ງແມ່ນອົງການເປັນຕົວແທນໃຫ້ປະຊາຊົນຫວຽດນາມ, ສະພາແຫ່ງຊາດຫວຽດນາມ ຈະສືບຕໍ່ເສີມຂະຫຍາຍບົດບາດດ້ານນິຕິບັນຍັດ ແລະຕິດຕາມກວດກາການຜັນຂະຫຍາຍ ແລະຄຸ້ມຄອງນໍາໃຊ້ບັນດາແຫຼ່ງທຶນໜູນຊ່ວຍຂອງ WB; ຮັບປະກັນການນໍາໃຊ້ແຫຼ່ງທຶນຢ່າງມີປະສິດທິຜົນ, ບູລິມະສິດບັນດາຂົງເຂດສໍາຄັນ, ນໍາມາເຊິ່ງມູນຄ່າເພີ່ມໃຫ້ແກ່ການພັດທະນາເສດຖະກິດ-ສັງຄົມ.
ທ່ານນາງປະທານສະພາແຫ່ງຊາດ ຕີລາຄາສູງການຮ່ວມມື, ການໜູນຊ່ວຍຂອງ WB ກັບບັນດາອົງການຂອງສະພາແຫ່ງຊາດຫວຽດນາມ ໃນໄລຍະຜ່ານມາ, ປະກອບສ່ວນຍົກສູງກໍາລັງຄວາມສາມາດຕິດຕາມກວດກາຂອງສະພາແຫ່ງຊາດຫວຽດນາມ ໃນບັນດາຂົງເຂດ ຄື: ການເງິນ, ງົບປະມານ, ເສດຖະກິດກໍ່ຄືການສະໜອງຂໍ້ມູນຂ່າວສານ ແລະບົດຮຽນຂອງບັນດາປະເທດເຖິງບັນດາສະມາຊິກສະພາແຫ່ງຊາດຫວຽດນາມ; ປາດຖະໜາວ່າສອງຝ່າຍສືບຕໍ່ມີການຮ່ວມມືຢ່າງແໜ້ນແຟ້ນ, ມີປະສິດທິຜົນ.
ຕີລາຄາສູງບົດບາດຂອງຄະນະຜູ້ແທນເຄືອຂ່າຍລັດຖະສະພາບັນດາປະເທດສະມາຊິກຂອງ WB ແລະ IMF ຄືເປັນຂົວເຊື່ອມຕໍ່ເພື່ອເພີ່ມທະວີບັນດາຊ່ອງຮ່ວມມືທີ່ເປັນຫຼາຍຮູບຫຼາຍແບບລະຫວ່າງສະພາແຫ່ງຊາດ/ລັດຖະສະພາບັນດາປະເທດ, ທ່ານນາງປະທານສະພາແຫ່ງຊາດ ເນັ້ນໜັກວ່າ, ສະພາແຫ່ງຊາດຫວຽດນາມ ເປັນກຽດທີ່ສຸດ ແລະພ້ອມທີ່ຈະເຂົ້າຮ່ວມເຄືອຂ່າຍລັດຖະສະພາຂອງ WB ແລະ IMF ແລະປາດຖະໜາຢາກມີບັນດາການປະກອບສ່ວນຢ່າງຕັ້ງໜ້າເຂົ້າໃນການເຄື່ອນໄຫວຂອງເຄືອຂ່າຍ.
ແປໂດຍ: ທູຈາງ


text:
ຫິມະທຳອິດຂອງ “ຫວງຊານ” ຂາວໄປທົ່ວດັ່ງດິນແດນໃນຄວາມຝັນ
ກຸ່ມນັກທ່ອງທ່ຽວຖ່າຍພາບເກັບບັນຍາກາດຂອງພູຫວງຊານ ສະຖານທີ່ທ່ອງທ່ຽວຊື່ດັງໃນແຂວງອານຮຸຍທາງຕາເວັນອອກຂອງຈີນ ທ່າມກາງສະພາບອາກາດໜາວເຢັນແຮງ ຫຼັງມີສາຍຫິມະຕົກລົງມາປົກຫຸ້ມເຕັມພື້ນທີ່ເປັນເທື່ອທຳອິດຂອງລະດູໜາວປີນີ້ ເມື່ອວັນເສົາ (16 ທັນວາ) ທີ່ຜ່ານມາ.
ທັງນີ້ ພູຫວງຊານເປັນສາຍພູທີ່ຢູ່ທາງພາກໃຕ້ຂອງແຂວງອັນຮຸຍ ພາກຕາເວັນອອກຂອງປະເທດຈີນ ມີຊື່ສຽງມາຈາກທິວທັດທີ່ງົດງາມຂອງຍອດພູ ແລະ ຕົ້ນແປກຮູບຮ່າງແປກຕາ ແລະ ພາບຂອງໝອກ ແລະ ເມກທີ່ລອຍຢູ່ໃກ້ຍອດພູ. ບໍລິເວນສາຍພູຍັງມີນໍ້າພຸຮ້ອນ ແລະ ບໍ່ນໍ້າຮ້ອນທຳມະຊາດອີກຈຳນວນຫຼາຍ. ເນື່ອງມາຈາກຄວາມງົດງາມຈຶ່ງມັກຈະປະກົດພາບຂອງສາຍພູຫວງຊານຢູ່ໃນຮູບແຕ້ມຂອງຈີນ ຫຼື ປະກົດໃນວັນນະກຳຢູ່ເລື້ອຍໆ. ປັດຈຸບັນນີ້ ອົງການຢູເນສໂກົໄດ້ຂຶ້ນທະບຽນສາຍພູຫວງຊານເປັນມໍລະດົກໂລກ ແລະ ຍັງຈັດເປັນສະຖານທີ່ທ່ອງທ່ຽວທີ່ເປັນທີ່ນິຍົມຫຼາຍທີ່ສຸດແຫ່ງໜຶ່ງຂອງຈີນ.
ຂໍຂອບໃຈ
ຂໍ້ມູນ : Xinhua


text:
ເລື່ອງລາວຂອງບັນດານັກຊ່ຽວຊານກໍ່ສ້າງວິທະຍຸກະຈາຍສຽງແຫ່ງຊາດ ກຳປູເຈຍ ໃນເມື່ອກ່ອນ
ດ້ວຍຈິດໃຈເຄົາລົບນັບຖື ແລະ ສະແດງຄວາມຮູ້ບຸນຄຸນຢ່າງເລິກເຊິ່ງຕໍ່ບັນດາພະນັກງານຂອງວິທະຍຸກະຈາຍສຽງຫວຽດນາມ ໃນການຊ່ວຍເຫລືອຂະແຫນງຖະແຫລງຂ່າວ ກຳປູເຈຍ ແລະ ສ້າງຕັ້ງວິທະຍຸກະຈາຍສຽງແຫ່ງຊາດ ກຳປູເຈຍ ໃນຕະຫລອດຊຸມວັນເດືອນປີທີ່ຫຍຸ້ງຍາກ ພາຍຫລັງໄພດັບສູນເຊື້ອຊາດ Pol Pot, ຫວ່າງແລ້ວນີ້ ທ່ານ Khieu Kanharith ລັດຖະມົນຕີກະຊວງຖະແຫລງຂ່າວ ກຳປູເຈຍ ໄດ້ຕາງຫນ້າໃຫ້ລັດຖະບານ ກຳປູເຈຍ ມີຄວາມເປັນກຽດປະດັບຫລຽນໄຊອັນສູງສົ່ງໃຫ້ແກ່ພະນັກງານ, ອະດິດນັກຊ່ຽວຊານຂອງ ວິທະຍຸກະຈາຍສຽງຫວຽດນາມ 72 ຄົນ. ເກືອບ 40 ປີໄດ້ຜ່ານໄປ, ແຕ່ບັນດາເລື່ອງລາວກ່ຽວກັບຊຸມເດືອນປີທີ່ຫຍຸ້ງຍາກລຳບາກ, ຮຽງບ່າຮຽງໄລ່ພ້ອມກັບບັນດາເພື່ອນມິດ ກຳປູເຈຍ ເພື່ອກໍ່ສ້າງວິທະຍຸກະຈາຍສຽງແຫ່ງຊາດ ກຳປູເຈຍ ຄາວນັ້ນ ຍາມໃດກໍ່ຝັງເລິກໃນດວງໃຈຂອງບັນດານັກຊ່ຽວຊານຕະຫລອດເວລາ.
ບັນດາອະດີດນັກຊ່ຽວຊານຂອງວິທະຍຸກະຈາຍສຽງຫວຽດນາມໄປຊ່ວຍກຳປູເຈຍກ່ອນນີ້ 40 ປີ
“ວັນທີ 14 ສິງຫາ ປີ 1978 ຂ້າພະເຈົ້າໄດ້ຮັບຂໍ້ຕົກລົງໄປປະຕິບັດງານ ຢູ່ ກຳປູເຈຍ ເປັນຄັ້ງທຳອິດ. ຄະນະນັກຊ່ຽວຊານ ວິທະຍຸກະຈາຍສຽງຫວຽດນາມ ໄປປະຕິບັດງານ ຢູ່ ກຳປູເຈຍ ໃນຄາວນັ້ນ ລວມມີ: ພະນັກງານເຕັກນິກ 16 ຄົນ, ພະນັກງານຜະລິດລາຍການ 18 ຄົນ, ບັນນາທິການ 2 ຄົນ ແລະ ຂ້າພະເຈົ້າເປັນຫົວຫນ້າຄະນະ. ການເດີນທາງໄປ ກຳປູເຈຍແມ່ນປະສົບກັບຄວາມຫຍຸ້ງຍາກທີ່ສຸດ ແລະ ເກືອບ ຖືກ Pol Pot ຍິງຕາຍ. ທຸກສິ່ງທຸກຢ່າງລ້ວນແຕ່ເອົາມາຈາກ ຫວຽດນາມ.”
ທ່ານ ຮີ່ງງອກເອີນ, ອະດີດຮອງຜູ້ອຳນວຍການໃຫຍ່ ວິທະຍຸກະຈາຍສຽງຫວຽດນາມ ແມ່ນຫນຶ່ງໃນບັນດາພະນັກງານຂອງວິທະຍຸກະຈາຍສຽງຫວຽດນາມ ທຳອິດ ໄປຊ່ວຍກໍ່ສ້າງວິທະຍຸກະຈາຍສຽງແຫ່ງຊາດ ກຳປູເຈຍ ໄດ້ເລົ່າສູ່ຟັງຄືດັ່ງກ່າວ. ເຖິງວ່າ ປີນີ້ ທ່ານ ມີອາຍຸກວ່າ 80 ປີແລ້ວກໍ່ຕາມ, ແຕ່ທ່ານຍັງຈື່ຈຳຊຸມເດືອນປີທີ່ຫຍຸ້ງຍາກນັ້ນ. ທ່ານໃຫ້ຮູ້ວ່າ: ໃນໄລຍະນັ້ນ ປະຊາຊົນ ກຳປູເຈຍ ປະສົບກັບຄວາມຫຍຸ້ງອຶດຫິວ ຍ້ອນພາຍໃຕ້ແອກຄອບຄອງຂອງ Pol Pot. ບັນດາພະນັກງານອາສາສະໝັກຄືທ່ານ ບໍ່ພຽງແຕ່ເຂົ້າຮ່ວມການກໍ່ສ້າງບັນດາສະຖານີເຄື່ອງສົ່ງເທົ່ານັ້ນ ຫາກຍັງຊ່ວຍປະຊາຊົນສ້າງຊີວິດການເປັນຢູ່ອີກດ້ວຍ.
ບໍ່ພຽງແຕ່ແຕ່ງຕັ້ງຊ່ຽວຊານເຕັກນິກໄປຊ່ວຍວິທະຍຸກະຈາຍສຽງແຫ່ງຊາດ ກຳປູເຈຍ ເທົ່ານັ້ນ ຫາກວິທະຍຸກະຈາຍສຽງຫວຽດນາມ ຍັງແຕ່ງຕັ້ງບັນນາທິການທີ່ມີປະສົບການໄປປະຕິບັດຫນ້າທີ່ຢູ່ ກຳປູເຈຍ ອີກດ້ວຍ. ທ່ານ ຟ້າມວັນອຽນ, ອະດີດ ຜູ້ຊ່ຽວຊານວິທະຍຸກະຈາຍສຽງຫວຽດນາມ ປະຈຳ ກຳປູເຈຍ (1979-1983), ອະດີດຫົວຫນ້າພາກພາສາ ກຳປູເຈຍ 1986-2008 ຊື່ງແມ່ນຜູ້ໄດ້ຮັບຫລຽນໄຊອັນສູງສົ່ງໂດຍລັດຖະບານ ກຳປູເຈຍ ມອບໃຫ້ ໄດ້ເລົ່າສູ່ຟັງວ່າ:
“ອາດຈະເວົ້າໄດ້ວ່າ ຫນຶ່ງໃນບັນດາກະຊວງ, ຂະແຫນງການຂອງຫວຽດນາມ ຊ່ວຍເຫລືອ ກຳປູເຈຍ ຢ່າງມີປະສິດທິຜົນທີ່ສຸດ ນັ້ນ ຕ້ອງເວົ້າເຖິງວິທະຍຸກະຈາຍສຽງຫວຽດນາມ ໃນການຊ່ວຍເຫລືອວິທະຍຸກະຈາຍສຽງແຫ່ງຊາດ ກຳປູເຈຍ. ນອກຈາກການຮັກສາບັນດາລະບົບກະຈາຍສຽງ ເຕັກນິກຂອງຕົນ, ຝ່າຍ ຫວຽດນາມ ຍັງຊ່ວຍລາຍການຈະກາຍສຽງພາກພາຕ່າງປະເທດຂອງກຳປູເຈຍ ພັດທະນາເປັນຢ່າງດີ.”
ສ່ວນທ່ານນາງ ຫງວຽນທິມີງ, ອະດີດຜູ້ຊ່ຽວຊານພາສາໄທຂອງວິທະຍຸກະຈາຍສຽງຫວຽດນາມ ໄປຊ່ວຍວິທະຍຸກະຈາຍສຽງແຫ່ງຊາດ ກຳປູເຈຍ ໄລຍະ ແຕ່ປີ 1981 – 1982 ໃຫ້ຮູ້ວ່າ: ໄລຍະນັ້ນ ເຖິງວ່າປະສົບກັບຄວາມຫຍຸ້ງຍາກຫລາຍ ຍ້ອນລູກຂອງຕົນຍັງນ້ອຍ, ລູກຫລ້າ ອາຍຸພຽງ 2 ປີເຄິ່ງ ແຕ່ເມື່ອໄດ້ຮັບການມອບໝາຍຫນ້າທີ່ໄປຊ່ວຍວິທະຍຸກະຈາຍສຽງແຫ່ງຊາດ ກຳປູເຈຍ, ທ່ານນາງກໍ່ບໍ່ຫວາດຫວັ່ນຄວາມຫຍຸ້ງຍາກ ຕັດສິນໃຈເດີນທາງພອ້ມກັບເພື່ອນຮ່ວມງານເພື່ອຊ່ວຍເຫລືອປະເທດບ້ານໃກ້ເຮືອນຄຽງ.
“ເວລາຢູ່ ກຳປູເຈຍ ຫນຶ່ງປີ ພວກຂ້າພະເຈົ້າຕ້ອງແຕ່ງກິນເອງ. ໄລຍະນັ້ນ ເພື່ອນບ້ານກຳປູເຈຍ ກໍ່ປະສົບກັບຄວາມຫຍຸ້ງຍາກຫລາຍ ແຕ່ດ້ານວິຊາສະເພາະ ເຂົາເຈົ້າມີຄວາມເຂົ້າໃຈຢ່າງວ່ອງໄວ ແລະ ມີຄວາມມານະອົດທົນຫລາຍ. ນັກຊ່ຽວຊານຫວຽດນາມ ຊ່ວຍເຫລືອ ພະນັກງານວິທະຍຸກະຈາຍສຽງແຫ່ງຊາດ ກຳປູເຈຍ ຢ່າງສຸດຈິດສຸດໃຈ. ຄະນະນັກຊ່ຽວຊານຫວຽດນາມ ແລະ ພະນັກງານວິທະຍຸກະຈາຍສຽງແຫ່ງຊາດກຳປູເຈຍ ຍາມໃດກໍ່ຮຽງບ່າຮຽງໄລ່ ພ້ອມກັນຜ່ານຜ່າຄວາມຫຍຸ້ງຍາກ.”
ທ່ານຫວູຫາຍ ຮອງຜູ້ອຳນວຍການໃຫຍ່ VOV ພ້ອມກັບບັນດາອະດິດ ພະນັກງານ VOV
ໄດ້ຮັບຫລຽນໄຊຈາກລັດຖະບານກຳປູເຈຍ
ນັກຊ່ຽວຊານ 72 ຄົນທີ່ຍັງມີຊີວິດໃນຈຳນວນກວ່າ 200 ຄົນໄປປະຕິບັດຫນ້າທີ່ຢູ່ ປະເທດກຳປູເຈຍ ກ່ອນນີ້ 40 ປີ ເພື່ອຊ່ວຍກໍ່ສ້າງວິທະຍຸກະຈາຍສຽງແຫ່ງຊາດ ກຳປູເຈຍ ໃຫ້ເຕີບໃຫຍ່ເຂັ້ມແຂງຄືປະຈຸບັນ, ເຂົາເຈົ້າລ້ວນແຕ່ຈື່ຈຳບັນດາອາລົມຈິດຄວາມຮັກແພງ ແລະ ຄວາມເອກອ້າງທະນົງໃຈສຳລັບປະຊາຊົນ ກຳປູເຈຍ ເວົ້າລວມ ແລະ ບັນດາພະນັກງານຂອງວິທະຍຸກະຈາຍສຽງແຫ່ງຊາດ ກຳປູເຈຍ ເວົ້າສະເພາະ. ທ່ານ Tauch Sarath ຜູ້ອຳນວຍການວິທະຍຸກະຈາຍສຽງແຫ່ງຊາດ ກຳປູເຈຍ ເວົ້າວ່າ: ບັນດາພະນັກງານຂອງວິທະຍຸກະຈາຍສຽງຫວຽດນາມ ບໍ່ພຽງແຕ່ແມ່ນຜູ້ຮ່ວມງານເທົ່ານັ້ນ ຫາກສິ່ງທີ່ສູງສົ່ງກວ່າ ນັ້ນແມ່ນ ເຂົາເຈົ້າແມ່ນບັນດາເພື່ອນມິດ, ເປັນອາຈານ, ເປັນອາວເປັນອາ ຂອງຕົນ.
“ພວກຂ້າພະເຈົ້າ ບໍ່ອາດຫລົງລືມຮູບພາບຂອງບັນດານັກຊ່ຽວຊານຫວຽດນາມກ່ອນນີ້ 40 ປີ. ພວກຂ້າພະເຈົ້າພ້ອມກັບນັກຊ່ຽວຊານຫວຽດນາມ ປະສົບກັບຄວາມຫຍຸ້ງຍາກຫລາຍ ທຸກສິ່ງທຸກຢ່າງແມ່ນຂາດເຂີນ, ສະບຽງອາຫານບໍ່ກຸ້ມກິນ ແຕ່ຍາມໃດນັກຊ່ຽວຊານຫວຽດນາມ ກໍ່ຮ່ວມທຸກຮ່ວມສຸກກັບພວກຂ້າພະເຈົ້າຄືອ້າຍນ້ອງຄີງ. ກ່ອນນີ້ ກຳປູເຈຍ ບໍ່ມີສະຖານີວິທະຍຸແຫ່ງຊາດ ແຕ່ມາເຖິງປະຈຸບັນ ມີເຖິງ 10 ສະຖານີໂທລະພາບ, ສະຖານີວິທະຍຸກະຈາຍສຽງນັບຮ້ອຍໆແຫ່ງຢູ່ທົ່ວປະເທດ. 18 ແຂວງ ຂອງ ກຳປູເຈຍ ມີສະຖານີເຄື່ອງສົ່ງຂອງວິທະຍຸກະຈາຍສຽງແຫ່ງຊາດ ກຳປູເຈຍ ລ້ວນແຕ່ໄດ້ຮັບການຊ່ວຍເຫລືອຈາກ ວິທະຍຸກະຈາຍສຽງຫວຽດນາມ. ປີ 2018, ວິທະຍຸກະຈາຍສຽງຫວຽດນາມ ແລະ ວິທະຍຸກະຈາຍສຽງແຫ່ງຊາດ ກຳປູເຈຍ ຈະຍູ້ແຮງການຮ່ວມມືວຽກງານກະຈາຍສຽງ ແລະ ໂທລະພາບ ຢູ່ ບາງແຂວງອື່ນ ຂອງກຳປູເຈຍ ອີກ. ຄວາມສາມັກຄີ ລະຫວ່າງ ຫວຽດນາມ ແລະ ກຳປູເຈຍ ບໍ່ອາດຕັດແຍກອອກຈາກກັນໄດ້.”
(ແຫຼ່ງຄັດຈາກ VOV)


text:
ລັດຖະມົນຕີກະຊວງປ້ອງກັນປະເທດຕ້ອນຮັບເອກອັກຄະລັດຖະທູດ ຈີນ ປະຈຳ ຫວຽດນາມ
ຕອນບ່າຍວັນທີ 07 ກຸມພາ, ທີ່ຮ່າໂນ້ຍ, ທ່ານພົນເອກ ໂງຊວນລິກ ລັດຖະມົນຕີກະຊວງປ້ອງກັນປະເທດ ຫວຽດນາມ ໄດ້ໃຫ້ການຕ້ອນຮັບທ່ານເອກອັກຄະລັດຖະທູດ ຈີນ ຄຸ໋ງແຊວຢຸງ ເນື່ອງໃນໂອກາດສິ້ນສຸດອາຍຸການປະຕິບັດງານທາງການທູດຢູ່ ຫວຽດນາມ.
ທ່ານເອກອັກຄະລັດຖະທູດ ຈີນ ປະຈຳ ຫວຽດນາມ ຄຸ໋ງແຊວຢຸງ (ພາບ: TTXVN)
ທ່ານພົນເອກ ໂງຊວນລິກ ຕີລາຄາສູງການປະກອບສ່ວນຢ່າງຕັ້ງໜ້າຂອງທ່ານເອກອັກຄະລັດຖະທູດ ຄຸ໋ງແຊວຢຸງ ແລະ ຢັ້ງຢືນວ່າໃນອາຍຸການປະຕິບັດງານຢູ່ ຫວຽດນາມ ທ່ານເອກອັກຄະລັດຖະທູດເປັນຂົວຕໍ່ປະກອບສ່ວນຊຸກຍູ້ການພົວພັນລະຫວ່າງ 2 ພັກ, ລັດ, ລັດຖະບານ ແລະ ປະຊາຊົນ 2 ປະເທດນັບມື້ນັບພັດທະນາອັນດີງາມ, ໃນນັ້ນ ການພົວພັນດ້ານປ້ອງກັນຊາດມີບາດກ້າວພັດທະນາໃໝ່. ການພົວພັນກ່ຽວກັບດ້ານປ້ອງກັນຊາດລະຫວ່າງ 2 ປະເທດ ໄດ້ກາຍເປັນເສົາຄ້ຳໃນການພົວພັນທາງການທູດລະຫວ່າງ ຫວຽດນາມ ແລະ ຈີນ ຢ່າງແທ້ຈິງ. ທ່ານພົນເອກ ໂງຊວນລິກ ເຊື່ອໝັ້ນວ່າ ໃນຕຳແໜ່ງປະຕິບັດງານໃໝ່ ທ່ານເອກອັກຄະລັດຖະທູດ ຄຸ໋ງແຊວຢຸງ ຈະສືບຕໍ່ມີບັນດາການປະກອບສ່ວນສຳຄັນ ຊຸກຍູ້ການພົວພັນ 2 ປະເທດເວົ້າລວມ ແລະ ການຮ່ວມມືດ້ານປ້ອງກັນຊາດເວົ້າສະເພາະໃຫ້ນັບມື້ນັບພັດທະນາດີງາມກ່ວາ.
(ແຫຼ່ງຄັດຈາກ VOV)


text:
ອາເມລິກາ, ຈີນປຶກສາຫາລືກ່ຽວກັບການພົວພັນສອງຝ່າຍ ແລະ ບັນຫາ ສປປ.ເກົາຫຼີ
(VOVWORLD) -ວັນທີ 05 ພຶດສະພາ, ທ່ານ ຢ໋າງເຈ໋ຍຈື໋ ກຳມະການກົມການເມືອງສູນກາງພັກກອມມູນິດຈີນ ແລະ ທ່ານລັດຖະມົນຕີກະຊວງການຕ່າງປະເທດອາເມລິກາ Mike Pompeo ໄດ້ມີການໂອ້ລົມທາງໂທລະສັບ ເພື່ອປຶກສາແລກປ່ຽນທັດສະນະກ່ຽວກັບການພົວພັນສອງຝ່າຍ ແລະ ບັນຫາຢູ່ແຫຼມເກົາຫຼີ
ກະຊວງການຕ່າງປະເທດຈີນ ໃຫ້ຮູ້ເມື່ອວັນທີ 06 ພຶດສະພາວ່າ ທ່ານ ຢ໋າງເຈ໋ຍຈື໋ - ທັງເປັນຫົວໜ້າເລຂາຄະນະກຳມະການວຽກງານພົວພັນຕ່າງປະເທດສູນກາງ, ໃຫ້ຂໍ້ສັງເກດວ່າ ການພົວພັນລະຫວ່າງອາເມລິກາ - ຈີນ ພວມຢູ່ໃນໄລຍະສຳຄັນທີ່ສຸດ, ສອງຝ່າຍຕ້ອງປະຕິບັດຄວາມເຫັນດີເຫັນພ້ອມທີ່ສຳຄັນລະຫວ່າງການນຳສອງປະເທດຢ່າງເຂັ້ມງວດ, ພ້ອມທັງເພີ່ມທະວີການພົວພັນແລກປ່ຽນສອງຝ່າຍຂັ້ນສູງສຸດ ກໍຄືບັນດາຂັ້ນຕ່າງໆອີກດ້ວຍ.
ໃນຂະນະນັ້ນ, ທ່ານລັດຖະມົນຕີກະຊວງການຕ່າງປະເທດ Mike Pompeo ຖືວ່າ ສອງປະເທດມີຄວາມສາມາດບົ່ມຊ້ອນໃນການຮ່ວມມືຫຼາຍຢ່າງ; ພ້ອມທັງຢືນຢັນວ່າ ອາເມລີກາຖື ການພົວພັນກັບຈີນເປັນສຳຄັນ ແລະ ພ້ອມແລ້ວທີ່ຈະຮັກສາການຕິດຕໍ່ພົວພັນ ແລະ ຮ່ວມມືກັບຈີນຢ່າງແໜ້ນແຟ້ນ ເພື່ອແນໃສ່ເພີ່ມທະວີການພົວພັນສອງຝ່າຍ.
ເມື່ອປຶກສາຫາລືກ່ຽວກັບບັນຫາ ສປປ.ເກົາຫຼີ, ທ່ານ ຢ໋າງເຈ໋ຍຈື໋ ໄດ້ເນັ້ນໜັກເຖິງຫຼັກໝັ້ນຂອງຈີນກ່ຽວກັບການສ້າງແຫຼມເກົາຫຼີປອດນິວເຄຼຍ, ສັນຕິພາບ ແລະສະຖຽນລະພາບ, ກໍຄືການແກ້ໄຂບັນຫາຜ່ານການເຈລະຈາ ແລະ ປຶກສາຫາລື. ຕາມນັ້ນແລ້ວ, ປັກກິ່ງຫວັງວ່າ ທຸກຝ່າຍສາມາດພິຈາລະນາວິທີການສຳຜັດພ້ອມໆກັນ ໂດຍການສະເໜີຂອງຈີນ, ລວມທັງຊຸກຍູ້ການສ້າງແຫຼມເກົາຫຼີປອດນິວເຄຼຍ ພ້ອມກັບການສ້າງກົນໄກສັນຕິພາບອີກດ້ວຍ.


text:
ປະກາດສ້າງຕັ້ງສະມາຄົມສິລະປິນການສະແດງ
- ລາຍລະອຽດ
- ໝວດ: ຂ່າວກິດຈະກຳ
- ເຜີຍແຜ່ເມື່ອ ວັນອັງຄານ, 01 ກໍລະກົດ 2014 08:32
ຂປລ. ກະຊວງຖະແຫລງຂ່າວວັດທະນະທຳ ແລະ ທ່ອງທ່ຽວ (ຖວທ) ໄດ້ປະກາດສ້າງຕັ້ງສະມາຄົມສິລະປິນການສະແດງ ພ້ອມທັງປ່ອນບັດເລືອກຕັ້ງ ໂດຍແມ່ນ ທ່ານ ບົວເງິນ ຊາພູວົງ ລັດຖະມົນຕີຊ່ວຍວ່າການກະຊວງ ຖວທ ໄດ້ຮັບການເລືອກຕັ້ງເປັນປະທານສະມາຄົມດັ່ງກ່າວ ພ້ອມດ້ວຍ ຮອງປະທານສະມາຄົມອີກ 6 ຄົນ
ຈາກຜູ້ສະໝັກທັງໝົດ 26 ຄົນ ຢູ່ໃນກອງປະຊຸມໃຫຍ່ຄັ້ງທີ I ຂອງສະມາຄົມສິລະປິນການສະແດງ ແຫ່ງ ສປປ ລາວ ທີ່ຈັດຂຶ້ນໃນວັນທີ 30 ມິຖຸນາ 2014 ນີ້ ທີ່ສູນການຄ້າລາວ-ໄອເຕັກ ນະຄອນຫລວງວຽງຈັນ ໂດຍມີທ່ານ ສຈ.ດຣ ບໍ່ແສງຄຳ ວົງດາລາ ລັດ ຖະມົນຕີວ່າການກະຊວງ ຖວທ, ບັນດາລັດຖະມົນຕີຊ່ວຍວ່າການ, ຫົວໜ້າກົມ, ຮອງກົມ ພ້ອມດ້ວຍສິລະປິນແຫ່ງຊາດ ແລະ ສິລະປິນດີເດັ່ນ ເຂົ້າຮ່ວມ.
ໂອກາດດັ່ງກ່າວ ທ່ານ ສຈ.ດຣ ບໍ່ແສງຄຳ ວົງດາລາ ໄດ້ເນັ້ນໃຫ້ຜູ້ທີ່ໄດ້ຮັບກຽດຖືກຄັດເລືອກເປັນປະທານ, ຮອງປະທານ ກໍຄືຄະນະບໍລິຫານງານ ຂອງສະມາຄົມສິລະປິນການສະແດງ ຈົ່ງໄດ້ເຊີດຊູບົດບາດການນຳພາໃນການປົກປັກຮັກສາຜົນງານ ແລະ ຄຸນງາມຄວາມດີຂອງເຫລົ່າສິລະປິນເອົາໄວ້, ຕັ້ງໜ້າຄົ້ນຄິດ, ປະດິດສ້າງ ຈັດຕັ້ງນຳພາສະມາຄົມໃຫ້ດຳເນີນວຽກງານຕາມພາລະບົດບາດເພື່ອໃຫ້ກາຍເປັນແບບຢ່າງ ແລະ ແວ່ນແຍງອັນໄສແຈ້ງ ໃຫ້ແກ່ສິລະປິນລຸ້ນລູກລຸ້ນຫລານໄດ້ສືບທອດ ແລະ ຄົ້ນຄວ້າຮ່ຳຮຽນ ພ້ອມທັງສືບຕໍ່ປະກອບສ່ວນປະດິດຄິດແຕ່ງ ແລະ ສ້າງຜົນງານເຂົ້າໃນສວນ ອຸດທິຍານ ແລະ ຄັງສາງດ້ານວັດທະນະທຳການສະແດງຂອງຊາດໃຫ້ນັບມື້ອຸດົມຮັງມີ ແລະ ຮຸ່ງເຮືອງສວຍງາມຕໍ່ໆໄປ ພ້ອມນັ້ນ ທ່ານຍັງໃຫ້ຮູ້ອີກວ່າ: ສິລະປະການສະແດງຂອງຄົນລາວ ເປັນເອກະລັກຂອງຄວາມເປັນຊາດລາວ, ເປັນຮາກຖານຂອງການສ້າງຄວາມສາມັກຄີ ແລະ ຄວາມໝັ້ນຄົງຍືນຍົງ ຂອງຊາດເປັນສິ່ງສະແດງເຖິງກຽດສັກສີ, ຄວາມພາກພູມໃຈຮ່ວມກັນ ຂອງປະຊາຊົນລາວບັນດາເຜົ່າ, ເປັນປັດໃຈໃຫ້ຄົນທັງຊາດປະພຶດໃນທາງທີ່ດີງາມ, ມີຄຸນນະທຳເພື່ອພັດທະນາຕົນເອງ, ສັງຄົມ ແລະ ປະເທດຊາດ. ແຕ່ລະຊົນເຜົ່າລ້ວນແຕ່ມີຂະບົບທຳນຽມ, ປະເພນີ ແລະ ມູນເຊື້ອ ວັດທະນະທຳ ແລະ ສິລະປະການສະແດງ ທີ່ເປັນເອກະລັກຂອງຕົນ ເຊິ່ງໂຮມເຂົ້າເປັນວັດທະນະທຳ ແລະ ສິລະປະການສະແດງຂອງວົງ ຄະນະຍາດແຫ່ງຊາດ.
ທ່ານ ບົວເງິນ ຊາພູວົງ ກ່າວວ່າ: ຈຸດປະສົງລະດັບຄາດໝາຍ ຂອງການສ້າງຕັ້ງສະມາຄົມສິລະປິນການສະແດງນີ້ ກໍເພື່ອເຮັດໃຫ້ແນວທາງວັດທະ ນະທຳທີ່ມີລັກສະນະຊາດ, ກ້າວໜ້າ ແລະ ມະຫາຊົນຂອງຊາດໄດ້ຮັບການຈັດຕັ້ງປະຕິບັດຢ່າງເປັນຮູບປະທຳເພື່ອສົ່ງເສີມມູນເຊື້ອຜົນງານອັນດີງາມ ຂອງວຽກງານສິລະປະການສະແດງຂອງຊາດເຮົາໃຫ້ມີຄວາມຈະເລີນກ້າວໜ້າ ແລະ ຕອບສະໜອງໄດ້ຄວາມຮຽກຮ້ອງຕ້ອງການຂອງສັງຄົມ ໃຫ້ນັບ ມື້ນັບດີຂຶ້ນແນໃສ່ເພື່ອເຕົ້າໂຮມຄວາມສາມັກຄີ ເອກະພາບທາງດ້ານແນວຄິດ ແລະ ພຶດຕິກຳຂອງເຫລົ່າສິລະປິນໃຫ້ມີຄວາມສະໜິດສະໜົມ ກົມກຽວ ເປັນໂອກາດເຮັດໃຫ້ມີການແລກປ່ຽນສົນທະນາໃນການພັດທະນາຕົນເອງ ແລະ ວຽກງານ ດ້ວຍຈິດໃຈສ້າງສັນ, ສົ່ງເສີມຄວາມຮູ້-ຄວາມສາມາດ ແລະ ພອນສະຫວັນທີ່ບົ່ມຊ້ອນຢູ່ໃນຖັນ ແຖວສິລະປິນຂອງພວກເຮົາໃຫ້ໄດ້ຮັບການພັດທະນາ, ເຜີຍແຜ່ຜົນງານອອກສູ່ສັງຄົມທັງພາຍໃນ ແລະ ຕ່າງປະເທດ, ເຮັດໃຫ້ສິລະປິນໄດ້ຊ່ວຍເຫລືອເຊິ່ງກັນ ແລະ ກັນ ທາງດ້ານສະຫວັດດີການສັງຄົມ ພ້ອມນັ້ນກໍເພື່ອປະກອບສ່ວນຊຸກຍູ້ຊ່ວຍເຫລືອ ວຽກງານຕ່າງໆຂອງສັງຄົມໃນແຕ່ລະໄລຍະ./.


text:
ນາຍົກລັດຖະມົນຕີຫງວຽນຊວນຟຸກເປັນປະທານງານລ້ຽງສາກົນເນື່ອງໃນໂອກາດວັນຊາດທີ 2 ກັນຍາ
ຕອນຄ່ຳວັນທີ 31 ສິງຫາ, ຢູ່ສູນກອງປະຊຸມສາກົນ, ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ພັນລະຍາໄດ້ເປັນປະທານງານລ້ຽງບັນດາເອກອັກຄະລັດຖະທູດ, ຜູ້ຕາງໜ້າ, ຫົວໜ້າອຸປະທູດບັນດາອົງການຈັດຕັ້ງສາກົນ ພ້ອມກັບບັນດາພັນລະຍາ, ສາມີປະຈຳຫວຽດນາມ ຢ່າງສົມກຽດເນື່ອງໃນໂອກາດສະເຫຼີມສະຫຼອງ 72 ປີແຫ່ງວັນຊາດຫວຽດນາມ (02 ກັນຍາ 1945 – 02 ກັນຍາ 2017).
(ທ່ານນາຍົກລັດຖະມົນຕີຫງວຽນຊວນຟຸກເປັນປະທານງານລ້ຽງສາກົນ
ເນື່ອງໃນໂອກາດວັນຊາດທີ 2 ກັນຍາ)
ນະທີ່ນີ້, ທ່ານນາຍົກລັດຖະມົນຕີ ຢືນຢັນວ່າ, ຫວຽດນາມ ສືບຕໍ່ມານະພະຍາຍາມສ້າງລັດຖະບານແຫ່ງການສ້າງສັນພັດທະນາ, ສັດຊື່ບໍລິສຸດ, ກະທຳ, ຮັບໃຊ້ປະຊາຊົນ. ເຖິງວ່າຍັງປະສົບກັບຄວາມຫຍຸ້ງຍາກຫຼາຍຢ່າງກໍ່ຕາມ, ແຕ່ດ້ວຍຄວາມມານະພະຍາຍາມຂອງຕົນ ແລະ ການໜູນຊ່ວຍຂອງຫຼາຍປະເທດ, ອົງການຈັດຕັ້ງ ແລະ ເພື່ອນມິດສາກົນ, ຫວຽດນາມ ບັນລຸໄດ້ຜົນງານຫຼາຍຢ່າງທີ່ໜ້າຮັບຮູ້.
“ປະຈຸບັນ, ພວກຂ້າພະເຈົ້າພວມສຸມໃສ່ປະຕິບັດບັນດາມາດຕະການແກ້ໄຂບຸກທະລຸ ແລະ ມີການກະທຳຢ່າງຂ້ຽວຂາດໃນການຊີ້ນຳບໍລິຫານ; ຍົກສູງສະມັດຕະພາບ, ປະສິດທິຜົນ ແລະ ກຳລັງແກ່ງແຍ້ງຂອງພື້ນຖານເສດຖະກິດ; ຍູ້ແຮງການປະຕິຮູບລະບຽບການບໍລິຫານ, ສ້າງຄວາມສະດວກໃຫ້ແກ່ປະຊາຊົນ ແລະ ວິສາຫະກິດ; ສູ້ຊົນຮັບປະກັນຄາດໝາຍເຕີບໂຕ ແລະ ພັດທະນາຢ່າງມີປະສິດທິຜົນ, ໝັ້ນຄົງ, ກວມລວມຢູ່ໃນລະດັບສູງສຸດ…”
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຂອບໃຈ ແລະ ປາດຖະໜາສືບຕໍ່ໄດ້ຮັບບັນດາອາລົມຈິດອັນດີງາມ, ການສະໜັບສະໜູນອັນລ້ຳຄ່າ, ການຮ່ວມມືຢ່າງມີປະສິດທິຜົນຂອງລັດຖະບານ, ປະຊາຊົນບັນດາປະເທດ, ບັນດາອົງການຈັດຕັ້ງສາກົນ, ພາກພື້ນ ແລະ ບັນດາຄູ່ຮ່ວມມື, ເພື່ອນມິດສາກົນ…
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຕີລາຄາສູງບັນດານັກການທູດທີ່ໄດ້ມານະພະຍາຍາມສ້າງສາຍສຳພັນມິດຕະພາບລະຫວ່າງຫວຽດນາມ ແລະ ເພື່ອນມິດໃນທົ່ວໂລກ, ສ້າງຖານະບົດບາດຂອງຫວຽດນາມນັບມື້ນັບສູງຂຶ້ນ. ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຍັງຍົກໃຫ້ເຫັນສະພາບການເສດຖະກິດໂລກທີ່ຂາດສະຖຽນລະພາບ , ຍາກທີ່ຈະຄາດຄະເນໄວ້ລ່ວງໜ້າ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ກ່າວວ່າ :
“ ການທູດສ້າງສາພັດທະນາ ຄວນເປັນເຈົ້າການ ແລະ ປະດິດຄິດສ້າງຢ່າງມີປະສິດທິຜົນ. ເຫຼືອພຽງອີກ 2 ປີເທົ່ານັ້ນ, ແມ່ນຈະສິ້ນສຸດອາຍຸການຊຸດໃໝ່ ແລະ ວຽກງານຢ່າງມະຫາສານພວມລໍ່ຖ້າພວກເຮົາ ນັບທັງວຽກງານຢູ່ພາຍໃນປະເທດ ແລະ ສາກົນ, ການພົວພັນກັບຕ່າງປະເທດ. ດັ່ງນັ້ນ, ຂ້າພະເຈົ້າສະເໜີວ່າ ບັນດາພະນັກງານການທູດຕ້ອງປຶກສາຫາລື, ວາງອອກວິທີແກ້ໄຂເພື່ອປະກອບສ່ວນເຂົ້າໃນຄວາມສຳເລັດບັນດາວຽກງານດັ່ງກ່າວ ”
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຍັງສະເໜີບັນດານັກການທູດຈົ່ງເສີມຂະຫຍາຍທີ່ຕັ້ງບົດບາດຍຸດທະສາດຂອງຫວຽດນາມ ແລະ ຖືວຽກງານສ້າງ ແລະ ປັບປຸງທີ່ຕັ້ງບົດບາດນີ້ແມ່ນໜຶ່ງໃນບັນດາບຸລິມະສິດຂອງວຽກງານການຕ່າງປະເທດ, ສ້າງປະຖົມປັດໄຈ ແລະ ພື້ນຖານແກ່ການພັດທະນາ. ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ສະເໜີວ່າ:
“ ຂ້າພະເຈົ້າສະເໜີກະຊວງການຕ່າງປະເທດຄວນສົມທົບລະຫວ່າງບັນດາຂະແໜງເພື່ອຊອກຫາບັນດາແບບວິທີທີ່ມີຫົວຕິດປະດິດສ້າງ, ມີໄຫວພິບ, ຍົກສູງທີ່ຕັ້ງບົດບາດຂອງປະເທດຊາດ, ຂຸດຄົ້ນບັນດາຈຸດດີ, ແກ້ໄຂຄວາມບໍ່ລົງລອຍກັນ ແລະ ສິ່ງສຳຄັນແມ່ນສ້າງບັນດາກາລະໂອກາດເພື່ອປົກປັກຮັກສາສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາ ”.


text:
ໃນວັນທີ 5 ມິຖຸນາ 2018, ຄະນະກຳມະການຮ່ວມມື ລາວ-ຫວຽດນາມ ແລະ ຫວຽດນາມ-ລາວ ໄດ້ຈັດກອງປະຊຸມ ສະຫລຸບຕີລາຄາຜົນການ ລົງຕິດຕາມ, ກວດກາ ແລະ ຊຸກຍູ້ການຈັດຕັ້ງປະຕິບັດ ບັນດາໂຄງການຮ່ວມມື-ລົງທຶນ ຂອງຄະນະກວດກາປະສົມຂອງສອງປະເທດຢູ່ ສປປ ລາວ. ພາຍໃຕ້ການເປັນປະທານຮ່ວມ ຂອງ ທ່ານ ຄໍາເຜີຍ ແກ້ວກິນນາລີ ຮອງປະທານຜູ້ປະຈຳການ ຄະນະກຳມະການຮ່ວມມື ລາວ-ຫວຽດນາມ ແລະ ທ່ານ ຫງວຽນ ເຖ ເຟືອງ ຮອງລັດຖະມົນຕີ ກະຊວງແຜນການ ແລະ ການລົງທຶນ, ຮອງປະທານຄະນະກຳມະການຮ່ວມມື ຫວຽດ ນາມ-ລາວ ໂດຍມີພະນັກງານທັງສອງຝ່າຍ ເຂົ້າຮ່ວມ.
ກອງປະຊຸມກ່ຽວກັບການລົງຕິດຕາມ, ກວດກາ ແລະ ຊຸກຍູ້ການຈັດຕັ້ງປະຕິບັດບັນດາໂຄງການຮ່ວມມື-ລົງທຶນ ຂອງຄະນະກວດກາປະສົມ ຂອງສອງປະເທດ.
ໃນກອງປະຊຸມ ທັງສອງຝ່າຍໄດ້ຊົມເຊີຍ ແລະ ຕີລາຄາສູງ ຕໍ່ຜົນການລົງຕິດຕາມ, ກວດກາ ແລະ ຊຸກຍູ້ການຈັດຕັ້ງປະຕິບັດບັນດາໂຄງການຮ່ວມມື-ລົງທຶນ ຂອງຄະນະກວດກາປະສົມ ຂອງສອງປະເທດ ທີ່ໄດ້ເຄື່ອນໄຫວດຳເນີນການ ລົງກວດກາຕົວຈິງບັນດາໂຄງການຈຳນວນໜຶ່ງ ຢູ່ບັນດາແຂວງພາກເໜືອ, ພາກກາງ ແລະ ພາກໃຕ້ຂອງລາວ ນັບແຕ່ວັນທີ 29 ພຶດສະພາ ຫາ 4 ມິຖຸນາ 2018, ເຊິ່ງມີຄະນະກວດກາປະສົມສອງຝ່າຍ ລາວ-ຫວຽດນາມ, ມີບັນດາເຈົ້າຂອງໂຄງການຝ່າຍລາວ ແລະ ຫວຽດນາມ ປະມານ 50 ກວ່າທ່ານເຂົ້າຮ່ວມ. ເຊິ່ງທັງໝົດນີ້ ໄດ້ສ່ອງແສງໃຫ້ເຫັນ ເຖິງຄວາມເປັນຫ່ວງເປັນໄຍ ແລະ ຄວາມເອົາໃຈໃສ່ ຂອງສອງຝ່າຍ ແນໃສ່ກະຕຸກຊຸກຍູ້ການຈັດຕັ້ງປະຕິບັດ ບັນດາຂໍ້ຕົກລົງຂອງການນຳຂັ້ນສູງ ຂອງສອງພັກ, ສອງລັດ ໃຫ້ປະກົດຜົນເປັນຈິງ ແລະ ມີປະສິດທິຜົນສູງ.
ພ້ອມນີ້, ສອງຝ່າຍ ສາມາດເຫັນໄດ້ຫລາຍບັນຫາ ທີ່ແທດເຖິງຕົວຈິງ ຂອງແຕ່ລະໂຄງການເປັນຕົ້ນ: ຄວາມຊັກຊ້າໃນການຈັດຕັ້ງປະຕິບັດໂຄງການ, ຄວາມຍືນຍົງຂອງໂຄງການ ແລະ ເຫັນວ່າຈະຕ້ອງ ໄດ້ສືບຕໍ່ຊຸກຍູ້ໃຫ້ບັນດາເຈົ້າຂອງ ໂຄງການຂອງ ລາວ ແລະ ຫວຽດນາມ ໃຫ້ຮີບຮ້ອນປະຕິບັດໜ້າທີ່ຂອງຕົນ ເພື່ອເຮັດໃຫ້ໂຄງການມີຄວາມຄືບໜ້າຕາມແຜນການ ແລະ ຖືກຕ້ອງຕາມລະບຽບການທີ່ສອງ ລັດຖະບານໄດ້ຕົກລົງກັນ.
(ແຫຼ່ງຂໍ້ມູນ:
ຂປລ)


text:
ຫວຽດນາມຍາມໃດກໍຊຸກຍູ້ຄວາມສາມັກຄີ, ປອງດອງຊາດ ແລະ ສາສະໜາ
ພາບປະກອບ
ໃນລະຫວ່າງວັນທີ 7 – 8/4, ທີ່ສຳນັກງານ ສປຊ ຢູ່ ເຊີແນວ, ປະເທດສະວິດ, ອົງການຮັບຜິດຊອບຕ້ານກໍ່ການຮ້າຍຂອງ ສປຊ (CTITF) ໄດ້ຈັດຕັ້ງກອງປະຊຸມປ້ອງກັນ, ສະກັດກັ້ນລັດທິຫົວຮຸນແຮງ. ຄະນະຜູ້ແທນ ຫວຽດນາມ ໂດຍທ່ານ ຫງວຽນຈູງແທ່ງ, ເອກອັກຄະລັດຖະທູດວິສາມັນຜູ້ມີອຳນາດເຕັມ, ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ ເປັນຫົວໜ້າຄະນະ. ກອງປະຊຸມຄັ້ງນີ້ເປັນເວທີປາໄສເພື່ອໃຫ້ບັນດາປະເທດສະແດງທັດສະນະ, ຄຳໝັ້ນສັນຍາດ້ານການເມືອງ, ແລກປ່ຽນຂໍ້ມູນຂ່າວສານ ແລະ ບົດຮຽນຕົວຈິງ, ຊ່ວຍເສີມຂະຫຍາຍວຽກງານປ້ອງກັນ ແລະ ສະກັດກັ້ນການຂະຫຍາຍຕົວຂອງລັດທິຫົວຮຸນແຮງຢ່າງມີປະສິດທິຜົນໃນສະພາບການສັນຕິພາບ, ຄວາມໜັ້ນຄົງຂອງໂລກ ກໍຄືຄວາມສະຖຽນລະພາບ, ການພັດທະນາແບບຍືນຍົງຢູ່ແຕ່ລະປະເທດໃນໄລຍະຜ່ານມາຖືກຜົນສະທ້ອນຢ່າງເລິກເຊິ່ງຍ້ອນປະກົດການຫົວຮຸນແຮງນີ້.
ທີ່ກອງປະຊຸມ, ທ່ານ ເອກອັກຄະລັດຖະທູດ ຫວຽດນາມ ຫງວຽນຈູງແທ່ງ ຖືວ່າ: ການເຄື່ອນໄຫວຕໍ່ສູ້ຕ້ານລັດທິຫົວຮຸນແຮງ ຮຽກຮ້ອງຕ້ອງມີຄວາມມານະພະຍາຍາມຂອງປະຊາຄົມໂລກ ກໍ່ຄືຄວາມຕັດສິນໃຈເຄື່ອນໄຫວຢູ່ໃນລະດັບຊາດ ແລະ ພາກພື້ນ. ເຊິ່ງແມ່ນປະເທດມີຫຼາຍຊົນເຜົ່າ ແລະ ສາສະໜາຕ່າງໆພ້ອມກັນດຳລົງຊີວິດ, ນະໂຍບາຍຢ່າງສະເໝີຕົ້ນສະເໝີປາຍຂອງ ຫວຽດນາມ ກ່ຽວກັບການຊຸກຍູ້ຄວາມສາມັກຄີ ແລະ ປອງດອງຊາດ ແລະ ສາສະໜາ, ຮັບປະກັນຄວາມສະເໝີພາບ ແລະ ບໍ່ຈຳແນກການປະພຶດໄດ້ປະກອບສ່ວນຮັບປະກັນຄວາມສາມັກຄີ, ປອງດອງຊາດໃນຕະຫຼອດວິວັດທະນາການປະຫວັດສາດແຫ່ງການປົກປັກຮັກສາ ແລະ ພັດທະນາປະເທດຊາດ.
(ແຫຼ່ງຄັດຈາກ VOV)


text:
ລາຍການສິລະປະ “ເພງແຫ່ງເທບນິຍາຍກ່ຽວກັບພົນເອກຫວໍງວຽນຢາບ”
(VOVWORLD) -ຕອນຄ່ຳວັນທີ 25 ສິງຫາ ຢູ່ ສູນວັດທະນະທຳ ເມືອງ ເລ້ຖູຍ ແຂວງ ກວ໋າງບີງ ໄດ້ດຳເນີນລາຍການສະແດງສິລະປະດ້ວຍຫົວຂໍ້ວ່າ “ເພງແຫ່ງເທບນິຍາຍກ່ຽວກັບພົນເອກຫວໍງວຽນຢາບ”.
ລາຍການດັ່ງກ່າວຖືກຈັດຂຶ້ນແມ່ນການເຄື່ອນໄຫວສະເຫລີມສະຫລອງ 107 ປີແຫ່ງວັນຄ້າຍວັນເກີດ ແລະ 5 ປີແຫ່ງວັນພົນເອກ ຫວໍງວຽນຢາບເຖິງແກ່ມໍລະນະກຳ, ຊື່ງແມ່ນພົນເອກແຫ່ງເທບນິຍາຍຂອງກອງທັບປະຊາຊົນຫວຽດນາມ. ລາຍການສິລະປະນີ້ ລວມມີ 5 ພາກ: ບ້ານເກີດເມືອງນອນ, ຄາວເຍົາໄວ, ພົນເອກແຫ່ງເທບນິຍາຍ, ພົບເອກກັບຄືນຢ້ຽມຢາມບ້ານເກີດເມືອງນອນ, ການອາໄລຫາ ແລະ ຊີວິດປະຈຸບັນ. ບັນດາບົດເພງທີ່ນຳສະແດງໃນລາຍການນີ້ ລ້ວນແຕ່ຍ້ອງຍໍສັນລະເສີນ, ການສະແດງຄວາມຮູ້ບຸນຄຸນຕໍ່ຄຸນງາມຄວາມດີຂອງພົນເອກຫວໍງວຽນຢາບ. ລາຍການດັ່ງກ່າວ ໄດ້ປະກອບສ່ວນເຊີດຊູ, ອະນຸລັກຮັກສາ ແລະ ເສີມຂະຫຍາຍບັນດາຄຸນຄ່າວັດທະນະທຳທີ່ເປັນມູນເຊື້ອຂອງມໍລະດົກວັດທະນະທຳບໍ່ເປັນວັດຖຸຂອງຊາດ ພ້ອມທັງສຶກສາໃຫ້ລຸ້ນຫນຸ່ມມີຄວາມເຂົ້າໃຈ ເຄົາລົບນັບຖື, ຈົດຈ່ຳການເສຍສະຫລະ, ການອຸທິດສ່ວນອັນໃຫຍ່ຫລວງຂອງລຸ້ນກ່ອນເພື່ອເອກະລາດ, ເສລີພາບຂອງປະເທດຊາດໃນວັນນີ້, ຮັກສາ ເສີມຂະຫຍາຍໝາກຜົນການປະຕິວັດອັນຍິງໃຫຍ່ ແລະ ຄຸນຄ່າວັດທະນະທຳຂອງບ້ານເກີດເມືອງນອນຂອງຊາດ.


text:
Incredible India - ທີ່ດິນຂອງຄວາມຫຼາກຫຼາຍແມ່ນປະເທດຊາດທີ່ມີຊີວິດຊີວາ. ປະສົບການຄວາມງາມທີ່ແທ້ຈິງຂອງປະເທດອິນເດຍ, ດ້ວຍ Sand Pebbles 'ໂຄງການສໍາຫຼວດປະເທດອິນເດຍ. ແຕ່ລະຖະຫນົນແລະຖະຫນົນ, alcove ແລະ crevice ມີ quintessence ທີ່ບໍ່ພຽງແຕ່ສາມາດໄດ້ຮັບການພາດ. ແຕ່ລະແຂວງຂອງອິນເດຍມີວັດທະນະທໍາແລະປະເພນີທີ່ເປັນເອກະລັກຂອງຕົນເອງທີ່ເຮັດໃຫ້ປະເທດຊາດແຂງແຮງ. ໂຄງການຂຸດຄົ້ນທົວຂອງພວກເຮົາໃນປະເທດອິນເດຍປະກອບມີທຸກໆປະເພດທີ່ທ່ານຕ້ອງການ. ຄວາມຫຼາກຫຼາຍທີ່ມີຄວາມອຸດົມສົມບູນຂອງປະເທດອິນເດຍມີປະກົດການດຶງດູດນັກທ່ອງທ່ຽວຈາກທຸກທົ່ວໂລກ. ພູເຂົາຫິມະຕົກລົງ, ທະເລທີ່ສວຍງາມແລະແຫຼ່ງນ້ໍາ, ປາສາດທີ່ສວຍງາມ, ສະຖານທີ່ສະຖາປັດຕະຍະກໍາຮູບສັນຍາລັກ, ສິ່ງມະຫັດສະຈັນຂອງຊີວິດທໍາມະຊາດແລະສິ່ງອື່ນໆທີ່ທ່ານຄິດວ່າຈະຄົ້ນຫາອິນເດຍ. ຊ້ອບປິ້ງສໍາຫລວດປະເທດອິນເດຍຂອງພວກເຮົາແມ່ນສ້າງໂດຍພິເສດເພື່ອຄົ້ນຄວາມຫຼາກຫຼາຍ.
subcontinent ອິນເດຍສາມາດໄດ້ຮັບການຂຸດຄົ້ນດີຂຶ້ນໂດຍພາກພື້ນ.
ພາກເຫນືອຂອງປະເທດອິນເດຍ: ໃນຖານະເປັນປາຍທາງການທ່ອງທ່ຽວ, ພາກເຫນືອຂອງປະເທດອິນເດຍມີຫຼາຍທີ່ຈະສະເຫນີ, ເຫມາະສົມຈາກສະຖານທີ່ເຫຼົ່ານີ້ charming ສະຖານທີ່ເພື່ອຈຸດຫມາຍປາຍທາງທາງສາສະຫນາ. ຈຸດປະສົງທີ່ມີວັດຖຸບູຮານ, ຫີນ shimmering, ສະຖານທີ່ຫນ້າຈົດຈໍາ, ນ້ໍາຕົກຕາດສິ່ງມະຫັດ, ພາກເຫນືອປະເທດອິນເດຍຮັບປະກັນໂອກາດຫນ້າຫວາດສຽວກັບຜູ້ມາຢ້ຽມຢາມ.
East India: ພື້ນທີ່ກົດລະບຽບຂອງອານາຈັກເກົ່າແກ່ທີ່ສຸດ, ອິນເດຍອິນເດຍມີຮາກຖານທາງສາສະຫນາແລະຮາກສາສະຫນາ. ສະຖານທີ່ສໍາຄັນແລະຫໍສະມຸດທີ່ສວຍງາມ, ສະຖານີພູມສັນແລະສວນຊາ, ສະຖານທີ່ຊີວິດທໍາມະຊາດແລະປ່າໄມ້ຂຽວຕະຫລອດ, ສາຍນ້ໍາແລະແມ່ນ້ໍາທີ່ບໍ່ໄດ້ຮັບການຮັກສາເປັນທີ່ດີເລີດສໍາລັບນັກທ່ອງທ່ຽວທີ່ຂີ້ອາຍ.
North East India: ການຄົ້ນຫານ້ອຍທີ່ສຸດ, ທີ່ດິນທີ່ລຶກັບຂອງພາກຕາເວັນອອກສຽງເຫນືອແມ່ນເປັນບ່ອນທີ່ມີຄວາມຫມາຍທີ່ບໍ່ເຄີຍມີມາກ່ອນ. ມັນເປັນຄວາມຈິງທີ່ສະຫວັນບໍ່ໄດ້ວາງແຜນ. ຖືກປິດລ້ອມໃນເຂດພູດອຍທີ່ບໍ່ມີການປ່ຽນແປງແລະການເຄື່ອນຍ້າຍຮ່ອມພູຂອງ Himalaya, ອິນເດຍຕາເວັນອອກພາກຕາເວັນອອກແມ່ນການຄົ້ນຫາຂັ້ນຕ່ໍາທີ່ສຸດ, ທາງດ້ານໂລກແລະໂດດເດັ່ນໃນບັນດາຈຸດທີ່ຫນ້າອັດສະຈັນທີ່ສຸດໃນປະເທດອິນເດຍ.
West India: ປະເທດທີ່ມີຄວາມອຸດົມສົມບູນໃນປະຫວັດສາດ, ທາງວິນຍານ, ຄວາມຫລາກຫລາຍແລະວັດທະນະທໍາທີ່ດີ, ອິນເດຍອິນເດຍມີທາງເລືອກຕ່າງໆສໍາລັບຈຸດປະສົງທ່ອງທ່ຽວທີ່ເຫມາະສົມ. ພື້ນທີ່ນີ້ປະກອບດ້ວຍຊາຍຝັ່ງຮິມຝີມືທີ່ສວຍງາມ, ສະຖານີພູເຂົາທີ່ຫນ້າຮັກ, ການຍ່າງທາງທີ່ຫນ້າປະຫລາດໃຈ, ທີ່ພັກອາໄສຕໍາແຫນ່ງຍອດຢ້ຽມ, ວັດທະນະທໍາທີ່ມີຊີວິດຊີວາ, ສູນການທ່ອງທ່ຽວ, ສະຖານທີ່ເກົ່າແກ່ແລະຊີວິດທໍາມະຊາດທີ່ຫນ້າຕື່ນເຕັ້ນ.
South India: ພາກໃຕ້ຂອງປະເທດອິນເດຍມີຄວາມຊໍານານກັບທຸກສິ່ງທີ່ນັກທ່ອງທ່ຽວຄົ້ນຫາ. ມັນມີສະຖານທີ່ສວຍງາມທີ່ສວຍງາມ, ສະນຸກເກີ, ນ້ໍາຕົກ, ສັດປ່າ, ວັດຖຸບູຮານປະຫວັດສາດ, ແຫຼ່ງນ້ໍາທີ່ສວຍງາມ, ນ້ໍາຕົກທີ່ສວຍງາມແລະເຂດກວ້າງຂວາງ.
Central India: ສູນກາງປະເທດອິນເດຍ, ເປັນທີ່ຮູ້ຈັກສໍາລັບຄວາມຫຼາກຫຼາຍຂອງມັນ, ແມ່ນສູນກາງຂອງປ່າສະຫງວນສັດປ່າແລະສວນສາທາລະດັບຊາດ. ນອກເຫນືອຈາກສັດປ່າ, ມັນມີຫີນແລະ monuments magnificent, ເຂດຊົນເຜົ່າ, Resorts ຟຸ່ມເຟືອຍ, ແລະສະຖານທີ່ pilgrimage ວັດຖຸບູຮານ; ຈິງບັນດາປະເທດອິນເດຍສະເຫນີໃຫ້ຜູ້ມາຢ້ຽມຢາມຂອງຕົນເປັນ platter ປະເພດຂອງສະຖານທີ່.
ເລືອກໃດໆຂອງພວກເຮົາໂຄງການຂຸດຄົ້ນ India Tour Packages ເພື່ອເຮັດໃຫ້ວັນພັກຂອງທ່ານເປັນສິ່ງທີ່ຫນ້າຈົດຈໍາ.


text:
ຫວຽດນາມໂຄສະນາເຜີຍແຜ່ກ່ຽວກັບການບໍ່ນຳໃຊ້ບັນດາຜະລິດຕະພັນຈາກ ສັດປ່າ,ພືດປ່າທີ່ລ້ຳຄ່າຫາຍາກຢ່າງຕັ້ງໜ້າ.
(ພາບປະກອບ)
(vovworld) – ຫວຽດນາມໂຄສະນາເຜີຍແຜ່ກ່ຽວກັບການບໍ່ນຳໃຊ້ບັນດາຜະລິດຕະພັນຈາກ ສັດປ່າ,ພືດປ່າທີ່ລ້ຳຄ່າຫາຍາກຢ່າງຕັ້ງໜ້າ. ນີ້ແມ່ນຫົວຂໍ້ໃນກອງປະຊຸມສຳມະນາ ໂດຍຄະນະໂຄສະນາສຶກສາສູນກາງ, ຕິດຕາມກວດກາ ຕາໜາງການຄ້າຂາຍສັດປ່າ, ພືດປ່າ ທົ່ວໂລກ ຢູ່ຫວຽດນາມ (TRAFFIC) ຈັດຂື້ນທີ່ແຂວງລາວກາຍ ໃນວັນທີ 23/6. ກອງປະຊຸມສຳມະນາ ໄດ້ດຶງດູດການເຂົ້າຮ່ວມ ຂອງນັກວິທະຍາສາດ, ນັກຄຸ້ມຄອງ, ສູນອະນຸລັກຮັກສາທຳມະຊາດ ຂອງ 29 ແຂວງ, ນະຄອນເຂດພາກເໜືອ. ກອງປະຊຸມສຳມະນາ ໄດ້ປະກອບສ່ວນຍົກສູງສະຕິຄວາມຮັບຮູ້ ຂອງຖັນແຖວພະນັກກງານ ໂຄສະນາສຶກສາ ໃນວຽກງານໂຄສະນາເຜີຍແຜ່ປ່ຽນແປງ ການກະທຳບໍ່ນຳໃຊ້ບັນດາຜະລິດຕະພັນ ຈາກສັດປ່າ ແລະ ພືດປ່າທີ່ລ້ຳຄ່າຫາຍາກ. ບັນດາຜູ້ແທນປະກອບຫຼາຍຄຳເຫັນ ກ່ຽວກັບການອະນຸລັກຮັກສາຊີວະນານາພັນ; ບົດຮຽນໃນການອະນຸລັກຮັກສາ ສັດປ່າສະນິດຕ່າງ ຕໍ່ໄພລ່າເນື້ອຢ່າງຜິດກົດໝາຍ ແລະ ຫຼຸດຜ່ອນຄວາມຕ້ອງການ ນຳໃຊ້ບັນດາຜະລິດຕະພັນຈາກພຶດພັນສັດປ່າ


text:
ຮອງນາຍົກລັດຖະມົນຕີຜູ້ປະຈຳການລັດຖະບານເຈືອງຮ່ວາບິ່ງຢ້ຽມຢາມສິງກະໂປຢ່າງເປັນທາງການ
ໃນລະຫວ່າງວັນທີ 13 – 15 ກໍລະກົດ, ທ່ານຮອງນາຍົກລັດຖະມົນຕີຜູ້ປະຈຳການລັດຖະບານ ເຈືອງຮ່ວາບິ່ງ ໄດ້ໄປຢ້ຽມຢາມ ສິງກະໂປ ຢ່າງເປັນທາງການ, ຕາມຄຳເຊີນຂອງທ່ານຮອງນາຍົກລັດຖະມົນຕີສິງກະໂປ ຊຽວຈູງສຽນ.
ທ່ານຮອງນາຍົກລັດຖະມົນຕີ ເຈືອງຮ່ວາບິ່ງ
ພົບປະເຈລະຈາກັບປະທານາທິດບໍດີ Tony Keng Yam
(ພາບ: VGP)
ໃນໄລຍະຢ້ຽມຢາມ, ທ່ານຮອງນາຍົກລັດຖະມົນຕີ ເຈືອງຮ່ວາບິ່ງ ໄດ້ມີການເຈລະຈາ ກັບທ່ານຮອງນາຍົກລັດຖະມົນຕີ ຊຽວຈູງສຽນ, ພົບປະເຈລະຈາກັບປະທານາທິດບໍດີ Tony Keng Yam, ທ່ານນາຍົກລັດຖະມົນຕີ ຫຼີິຊຽນຫຼົງ….
ທີ່ບັນດາການພົບປະ, ເຈລະຈາ, 2 ຝ່າຍໄດ້ເນັ້ນໜັກວ່າ, ຫວຽດນາມ ແລະ ສິງກະໂປ ໄດ້ແບ່ງປັນຄຸນຄ່າ ແລະ ຜົນປະໂຫຍດລວມກ່ຽວກັບສັນຕິພາບ ແລະ ການພັດມະນາຢ່າງວັດທະນາຖາວອນ, ພ້ອມກັບມີຄວາມຕ້ອງການເພີ່ມທະວີຄວາມໄວ້ເນື້ອເຊື່ອໃຈ ແລະ ຍູ້ແຮງການຮ່ວມມືດ້ານການຄ້າ, ການລົງທຶນ…
ກ່ຽວກັບບັນຫາພາກພື້ນ ແລະ ສາກົນ, 2 ຝ່າຍໃຫ້ຂໍ້ສັງເກດກ່ຽວກັບສະພາບການຢູ່ທະເລຕາເວັນອອກ ທີ່ຍັງມີການຜັນແປສັບສົນຫຼາຍຢ່າງ, ຮຽກຮ້ອງໃຫ້ຕ້ອງຮັກສາການທາບທາມຄວາມເຫັນ ແລະ ຮ່ວມມືເຊິ່ງກັນແລະກັນຢ່າງແໜ້ນແຟ້ນ, ແລະ ບັນດາປະເທດອາຊຽນ ອື່ນສ້າງອາຊຽນ ແຫ່ງສາມັກຄີ, ເອກະພາບ, ສວນບົດບາດໃຈກາງໃນການແກ້ໄຂບັນດາບັນຫາຍຸດທະສາດພາກພື້ນ, ພິເສດແມ່ນບັນຫາທະເລຕາເວັນອອກ.
ໃນຂອບເຂດການຢ້ຽມຢາມ, ຕອນເຊົ້າວັນທີ 15 ກໍລະກົດ, ທ່ານຮອງນາຍົກລັດຖະມົນຕີຜູ້ປະຈຳການລັດຖະບານ ເຈືອງຮ່ວາບິ່ງ ແລະ ຄະນະຜູ້ແທນຂັ້ນສູງລັດຖະບານຫວຽດນາມ ໄດ້ໄປຢື້ຢາມຖາມຂ່າວ, ໂອ້ລົມກັບພະນັກງານ, ພາລະກອນສະຖານທູດຫວຽດນາມ ປະຈຳສິງກະໂປ, ບັນດາອົງການອ້ອມຂ້າງສະຖານທູດ ແລະ ປະຊາຄົມຊາວຫວຽດນາມ ທີ່ພວມດຳລົງຊີວິດ, ອອກແຮງານ ແລະ ຮ່ຳຮຽນຢູ່ທີ່ນີ້.
(ແຫຼ່ງຄັດຈາກ VOV)


text:
ສ. ເກົາຫຼີ ຖືເປັນສຳຄັນທີ່ຕັ້ງ, ບົດບາດໃຈກາງຂອງ ຫວຽດນາມ ໃນອາຊຽນ
ສ່ວນທ່ານລັດຖະມົນຕີ Song Young – moo ຢັ້ງຢືນ ສ. ເກົາຫຼີ ຖືເປັນສຳຄັນທີ່ຕັ້ງ, ບົດບາດໃຈກາງຂອງ ຫວຽດນາມ ໃນ ອາຊຽນ ກໍ່ຄືຢູ່ພາກພື້ນ ອາຊີຕາເວັນອອກ.
ຕອນເຊົ້າວັນທີ 4 ມິຖຸນາ, ຢູ່ຮ່າໂນ້ຍ, ທ່ານ ໂງຊວນລີກ, ລັດຖະມົນຕີກະຊວງປ້ອງກັນປະເທດ ຫວຽດນາມ ໄດ້ເຈລະຈາກັບທ່ານ Song Young – moo, ລັດຖະມົນຕີກະຊວງປ້ອງກັນປະເທດ ສ. ເກົາຫຼີ ພວມຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 4 – 5 ມິຖຸນາ 2018. ທ່ານລັດຖະມົນຕີ ໂງຊວນລີກ ສະແດງການສະໜັບສະໜູນການປອດນິວເຄຼຍໃນແຫຼມ ເກົາຫຼີ, ຢັ້ງຢືນຖືເປັນສຳຄັນການພັດທະນາການພົວພັນເປັນປົກກະຕິ, ຍາວນານກັບ ສ ເກົາຫຼີ. ສ່ວນທ່ານລັດຖະມົນຕີ Song Young – moo ຢັ້ງຢືນ ສ. ເກົາຫຼີ ຖືເປັນສຳຄັນທີ່ຕັ້ງ, ບົດບາດໃຈກາງຂອງ ຫວຽດນາມ ໃນ ອາຊຽນ ກໍ່ຄືຢູ່ພາກພື້ນ ອາຊີຕາເວັນອອກ. ສ. ເກົາຫຼີ ສະໜັບສະໜູນຫຼັກໝັ້ນຂອງ ຫວຽດນາມ ກ່ຽວກັບບັນຫາທະເລຕາເວັນອອກ ແລະ ຄວາມເສລີໃນການໄປມາ, ການເດີນທະເລ, ການບິນໃນພາກພື້ນ.
ໃນຂອບເຂດການຢ້ຽມຢາມ ຫວຽດນາມ, ຄະນະຜູ້ແທນການທະຫານຂັ້ນສູງກະຊວງປ້ອງກັນປະເທດ ສ. ເກົາຫຼີ ໄດ້ໄປວາງພວງມາລາ ອາໄລຫາປະທານ ໂຮ່ຈີມິນ, ເຂົ້າຢ້ຽມຂ່ຳນັບທ່ານນາຍົກລັດຖະມົນຕີ ຫງວຽນຊວນຟຸກ.
(ແຫຼ່ງຄັດຈາກ VOV)


text:
ຄວາມລົ້ມເຫຼວຂອງຕະຫຼາດ
ຄວາມລົ້ມເຫຼວຂອງຕະຫຼາດ (Market failure) ໝາຍເຖິງ ປະກົດການທີ່ ກົນໄກເສດຖະກິດ ບໍ່ສາມາດບັນລຸ "ປະສິດທິພາບ"ທາງເສດຖະກິດ ຫຼື ປະສິດທິພາບປາເຣໂຕ(Pareto efficiency)ໄດ້. ຖ້າອີງຕາມນິຍາມຄືດັ່ງກ່າວ ການເກີດມີ ໄພຫວ່າງງານ, ຄວາມທຸກຍາກ, ບັນຫາສັງຄົມ ແລະ ຄວາມແຕກຕ່າງໃນສັງຄົມ ແມ່ນ ປະກົດການທີ່ ຄວາມສະເໝີພາບ ບໍ່ສາມາດຖືກບັນລຸ ເຊິ່ງ ຈະແຕກຕ່າງກັບ ຄວາມລົ້ມເຫຼວຂອງຕະຫຼາດ.
ການທີ່ວ່າ ປະສິດທິພາບປາເຣໂຕ ສາມາດຖືກບັນລຸໄດ້ ຈາກ ດຸນຍະພາບ ຂອງ ຄວາມຕ້ອງການ ແລະ ການສະໜອງ ແລະ ເຮັດໃຫ້ມີສະຖຽນລະພາບ ໃນ ການຂະຫຍາຍໂຕທາງດ້ານເສດຖະກິດ ແມ່ນ ສິ່ງທີ່ ຫຼາຍໆ ນັກເສດຖະສາດສະໜັບສະໜູນ. ແຕ່ ໃນສະພາບຕ່າງ ທີ່ ເງື່ອນໄຂລ່ວງໜ້າຂອງມັນພັງທະລາຍ ດັ່ງຕໍ່ໄປນີ້ ກົນໄກເສດຖະກິດ ອາດຈະນຳໄປສູ່ ການບໍ່ມີປະສິດທິພາບທາງເສດຖະກິດ.
- ເສດຖະກິດຕົກຕໍ່າ
- ການທຳລາຍສະພາບແວດລ້ອມ
- ການເລືອກເຟັ້ນປີ້ນ
- ການຜູກຂາດ,ການຜູກຂາດທຳມະຊາດ
- ປັດໃຈພາຍນອກ
- ຜະລິດຕະພັນສາທາລະນະ
- ຄວາມບໍ່ເຄິ່ງຄືທາງຂໍ້ມູນ
ໂດຍທົ່ວໄປ ເມື່ອເກີດມີການລົ້ມເຫຼວຂອງຕະຫຼາດ ເປັນທີ່ເຂົ້າໃຈກັນວ່າ ລັດຖະບານອາດຈະຕ້ອງ ແຊກແຊງ ກົນໄກຕະຫຼາດ ໃນ ຮູບການໃດໜຶ່ງ.


text:
ເລີ່ມດຳເນີນການແຂ່ງຂັນ ຊີງລາງວັນ “ນັກສຶກສາຄົ້ນຄວ້າວິທະຍາສາດ” ປີ 2018
Thu Hang -
(VOVWORLD) -ກະຊວງສຶກສາ ແລະ ບຳລຸງສ້າງຫວຽດນາມ ຫາກໍປະກາດແຜນການຜັນຂະຫຍາຍການແຂ່ງຂັນຊີງລາງວັນ “ນັກສຶກສາຄົ້ນຄວ້າວິທະຍາສາດ” ປີ 2018.
ນີ້ແມ່ນລາງວັນ ທີ່ໄດ້ມອບ ໃຫ້ນັກສຶກສາຜູ້ມີຄວາມມົວເມົາໃນການຄົ້ນຄວ້າວິທະຍາສາດແຕ່ລະປີໃນທົ່ວປະເທດ ໂດຍກະຊວງສຶກສາ ແລະບຳລຸງສ້າງ ສົມທົບກັບກະຊວງວິທະຍາສາດ ແລະເຕັກໂນໂລຢີ, ສູນກາງຄະນະຊາວໜຸ່ມກອມມູນິດໂຮ່ຈີມິນ, ສະຫະພັນບັນດາສະມາຄົມວິທະຍາສາດ - ເຕັກນິກຫວຽດນາມ ຈັດຕັ້ງຂຶ້ນ. ການແຂ່ງຂັນແມ່ນ ເພື່ອແນໃສ່ສົ່ງເສີມນັກສຶກສາເຂົ້າຮ່ວມຄົ້ນຄວ້າວິທະຍາສາດ, ເສີມຂະຫຍາຍກຳລັງຄວາມສາມາດດ້ານຈິນຕະນາການ, ປະດິດຄິດສ້າງ, ສ້າງກຳລັງຄວາມສາມາດຮຽນດ້ວຍຕົນເອງ, ຄົ້ນຄວ້າເອງ ໃຫ້ແກ່ນັກສຶກສາ ແລະ ໝູນໃຊ້ຄວາມຮູ້ ທີ່ໄດ້ຮຽນມາ ເຂົ້າໃນການແກ້ໄຂບັນດາບັນຫາໃນຊີວິດຕົວຈິງ, ປະກອບສ່ວນຄົ້ນພົບ ແລະ ບຳລຸງສ້າງຜູ້ມີຄວາມເກັ່ງກ້າສາມາດໃຫ້ແກ່ປະເທດ.
6 ຂົງເຂດວິທະຍາສາດ ແລະ ເຕັກໂນໂລຢີ ທີ່ໄດ້ເຂົ້າຮ່ວມການແຂ່ງຂັນລວມມີ: ຂົງເຂດວິທະຍາສາດທຳມະຊາດ; ວິທະຍາສາດເຕັກນິກ ແລະ ເຕັກໂນໂລຢີ; ວິທະຍາສາດການແພດ - ການຢາ; ວິທະຍາສາດກະສິກຳ; ວິທະຍາສາດສັງຄົມ ແລະ ວິທະຍາສາດມະນຸດສາດ. ພິທີສະຫຼຸບ ແລະ ມອບລາງວັນໃນປີນີ້ ຄາດວ່າຈະຈັດຕັ້ງໃນທ້າຍເດືອນ ພະຈິກ.
Thu Hang


text:
ອາເມລິກາ: ລັດ California ຮັບຮອງບຸນປີໃໝ່ປະຈຳຊາດ (ບຸນເຕັດ) ແມ່ນເຫດການປະຈຳປີທາງການ
(VOVWORLD) - ຄຳຕັດສິນດັ່ງກ່າວໄດ້ຍົກອອກມາໃນຮ່າງກົດໝາຍ 892 ທີ່ໄດ້ຮັບຮອງບຸນປີໃໝ່ປະຈຳຊາດ ໂດຍສະມາຊິກສະພາສູງ Richard Pan ແລະ Scott Wiener ສະເໜີເມື່ອເດືອນມັງກອນ ແລະ ສະພາແຫ່ງຊາດຂອງລັດນີ້ຮັບຮອງເອົາເມື່ອຕົ້ນເດືອນນີ້
ອຳນາດການປົກຄອງລັດ California, ປະເທດ ອາເມລິກາ, ໄດ້ຮັບຮອງບຸນປີໃໝ່ປະຈຳຊາດ (ບຸນເຕັດ) ຂອງ ຫວຽດນາມ ແລະ ບັນດາປະເທດ ອາຊີ ມີຄວາມໝາຍສຳຄັນພິເສດ ແລະ ໄດ້ຮັບຖືວ່າແມ່ນເຫດການປະຈຳປີທາງການຢູ່ລັດແຫ່ງນີ້. ຄຳຕັດສິນດັ່ງກ່າວໄດ້ຍົກອອກມາໃນຮ່າງກົດໝາຍ 892 ທີ່ໄດ້ຮັບຮອງບຸນປີໃໝ່ປະຈຳຊາດ ໂດຍສະມາຊິກສະພາສູງ Richard Pan ແລະ Scott Wiener ສະເໜີເມື່ອເດືອນມັງກອນ ແລະ ສະພາແຫ່ງຊາດຂອງລັດນີ້ຮັບຮອງເອົາເມື່ອຕົ້ນເດືອນນີ້ ແລະ ທ່ານຜູ້ວ່າການລັດ Jerry Brown ລົງນາມເປັນກົດໝາຍເມື່ອວັນທີ 26 ສິງຫາ ຢ່າງເປັນທາງການ. ຕາມກົດໝາຍສະບັບນີ້ແລ້ວ, ໃນບັນດາໂຮງຮຽນຂອງລັດ ແລະ ຮາກຖານການສຶກສາຢູ່ລັດ California ຈະໄດ້ຮັບການສົ່ງເສີມຈັດຕັ້ງບັນດາເຫດການຮັບຮູ້ຄວາມໝາຍມູນເຊື້ອ ແລະ ວັດທະນະທຳອັນໃຫຍ່ຫຼວງຂອງບຸນປີໃໝ່ປະຈຳຊາດ, ບັນດາການປະກອບສ່ວນຂອງປະຊາຄົມຊາວ ອາເມລິກາ ເຊື້ອຊາດ ອາຊີ ແລະ ບັນດາປະເທດໃນພາກພື້ນ ປາຊີຟິກ (API) ສຳລັບລັດນີ້ ກໍ່ຄືໄດ້ເຂົ້າຮ່ວມບັນດາເຫດການຢູ່ທ້ອງຖິ່ນໄດ້ຮັບການຈັດຕັ້ງໃນວັນບຸນນີ້.


text:
ຫໍສະພາແຫ່ງຊາດ ຫວຽດນາມ
(ພາບ: TTXVN)
ພິທີສະຫລຸບ ແລະ ມອບລາງວັນສື່ມວນຊົນ 70 ປີ ແຫ່ງວັນສະພາແຫ່ງຊາດ ຫວຽດນາມ ໄດ້ດຳເນີນໄປໃນຕອນຄ່ຳວັນທີ 28/12 ຢູ່ຮ່າໂນ້ຍ. ມີບົດປະພັນທີ່ດີເດັ່ນ 34 ບົດໃນຈຳນວນ 396 ບົດປະພັນທີ່ເຂົ້າຮ່ວມການເສັງ ຈະໄດ້ຮັບການເຊີດຊູໃນພິທີມອບລາງວັນ, ໃນນັ້ນລາງວັນ A ມີ 4 ລາງວັນ, ລາງວັນ B ມີ 8 ລາງວັນ ແລະ ລາງວັນ C ມີ 10 ລາງວັນ. ລາງວັນສື່ມວນຊົນ “70 ປີ ສະພາແຫ່ງຊາດ ຫວຽດນາມ” ໂດຍຫ້ອງວ່າການສະພາແຫ່ງຊາດສົມທົບກັບ ສະມາຄົມນັກຂ່າວ ຫວຽດນາມ ຈັດຕັ້ງ. ລາງວັນສື່ມວນຊົນ “ 70 ປີ ສະພາແຫ່ງຊາດ ຫວຽດນາມ” ໄດ້ຮັບການຈັດຕັ້ງຂຶ້ນ ເພື່ອແນໃສ່ຮັບຮູ້, ລະດົມກຳລັງໃຈ, ຍ້ອງຍໍບັນດານັກຂ່າວ, ບັນນາທິການ, ເພື່ອນຮ່ວມງານ ຂອງບັນດາອົງການສື່ມວນຊົນສູນກາງ ແລະ ທ້ອງຖິ່ນ ມີບົດປະພັນທີ່ມີຄຸນນະພາບດີ ກ່ຽວກັບການຈັດຕັ້ງ ແລະ ການເຄື່ອນໄຫວຂອງສະພາແຫ່ງຊາດ, ບັນດາອົງການຂອງສະພາແຫ່ງຊາດ, ຄະນະສະມາຊິກສະພາແຫ່ງຊາດ ແລະ ສະມາຊິກສະພາແຫ່ງຊາດ. ໂດຍຜ່ານບັນດາບົດປະພັນດັ່ງກ່າວ ໄດ້ປະກອບສ່ວນຢັ້ງຢືນຜົນງານ ແລະ ຖອດຖອນບັນດາບົດຮຽນ ເຊິ່ງສະພາແຫ່ງຊາດ ຫວຽດນາມ ບັນລຸໄດ້ໃນ 70 ປີຜ່ານມາ; ຕໍ່ຈາກນັ້ນ ໄດ້ຢືນຢັນທີ່ຕັ້ງ, ພາລະບົດບາດຂອງສະພາແຫ່ງຊາດ ເປັນອົງການຜູ້ແທນສູງສຸດຂອງປະຊາຊົນ; ອົງການມີສິດອຳນາດແຫ່ງລັດສູງສຸດຂອງປະເທດສາທາລະນະລັດ ສັງຄົມນິຍົມ ຫວຽດນາມ.
(ແຫຼ່ງຄັດຈາກ VOV)


text:
by somchan
ກອງປະຊຸມລັດຖະບານເປີດກ້ວາງຄັ້ງທີ່ 2 ປີ 2018 ໄດ້ອັດລົງດ້ວຍຜົນສຳເລັດໃນວັນທີ່ 18 ກັນຍາ ນີ້. ທີ່ ຫໍປະຊຸມແຫ່ງຊາດ , ນະຄອນຫຼວງວຽງຈັນ , ພາຍຫຼັງດຳເນີນມາເປັນ ເວລາ 2 ວັນ ພາຍໃຕ້ການເປັນ ປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ ມີບັນດາສະມາຊິກ ລັດຖະບານ ແລະ ພາກສ່ວນທີ່ກ່ຽວຂ້ອງເຂົ້າຮ່ວມກອງປະຊຸມໄດ້ຮັບຟ້ງບົດລາຍງານ ຂອງຄະນະກຳມະການປ້ອງກັນ ແລະ ຄວບຄຸມໄພພິບັດ ແຫ່ງຊາດ ເປັນຕົ້ນແມ່ນສະພາບຜົນເສຍຫາຍຈາກໄພນ້ຳຖວມ , ການປະຕິບັດໃຫ້ການຊ່ວຍເຫຼືອສຸກເສີນ ແລະ ແຜນການຟື້ນຟູ ຜົນກະທົບຫຼັງໄພພິບັດ ຢູ່ບັນດາແຂວງໃນທົ່ວປະເທດ ແລະ ສະເພາະເມືອງສະໜາມໄຊ , ແຂວງອັດຕະປື ທີ່ສະເໜີໂດຍ ປອ ຄຳແພງ ໄຊສົມແພງ ລັດຖະມົນຕີ ກະຊວງແຮງງານ ແລະ ສະຫວັດດີການສັງຄົມ, ປະທານຄະນະກຳມະການປ້ອງກັນ ແລະ ຄວບຄຸມໄພພິບັດແຫ່ງຊາດເຊີງ ທ່ານໄດ້ກ່າວວ່າ ນັບແຕ່ກາງເດືອນ ກໍລະກົດ ຫາຕົ້ນ ເດືອນ ກັນຍາ 2018 ແລະ ລົມພາຍຸເຂດຮ້ອນເປັນຕົ້ນ ເຊີນຕິນ ແລະ ເບີປິນກາ ພັດຜ່ານເຂົ້າ ສປປ ລາວ ລວມທັງບັນຫາລະດັບແມ່ນ້ຳຂອງ ແລະ ສາຂາ ຂອງ ແມ່ນ້ຳຂອງຕ່າງໆເພີມຂື້ນສູງໄຫຼລົ້ນຝັງເຮັດໃຫ້ຫຼາຍແຂວງເກີດໄພນ້ຳຖວມ ແລະ ດີນເຈືອນຈຳນວນຫຼາຍຄັ້ງ,ສົງຜົນກະທົບໂດຍກົງຕໍ່ປະຊາຊົນ 16 ແຂວງ,1 ນະຄອນຫຼວງວຽງຈັນ, ມີ 110 ເມືອງ, 2099 ບ້ານ, 113538 ຄອບຄົວ, ມີ 541,674 ຄົນ ແລະ ເສຍຊິວິດ 54 ຄົນ, ບາດເຈັບ 2 ຄົນ ແລະ ສູນຫາຍທີ່ຍັງບໍ່ທັນພົບເຫັນ 100 ຄົນ, ໄດ້ຍົກຍ້ານໄປບ່ອນທີ່ພັກເຊົາຊົວຄາວເບື້ອງຕົ້ນ 4890 ຄອບຄົວ, ມີ 20516 ຄົນ, ຖ້າສົມທຽບເບີ່ງຕົວເລກຈຳນວນຜູ້ເສຍຊິວິດ ແລະ ຜູ້ສູນຫາຍທີ່ຍັງບໍ່ທັນພົບເຫັນ, ແຂວງ ອັດຕະປື ມີຫຼາຍກ່ວາໝູ່ເຊີງມີຜູ້ເສຍຊິວິດເຖີງ 40 ຄົນ ແລະ ສູນຫາຍຍັງບໍ່ທັນພົບເຫັນ 97 ຄົນ.ຮອງລົງມາແມ່ນແຂວງຫຼວງພະບາງ ມີຜູ້ເສຍຊິວິດ 10 ຄົນ ແລະ ສູນຫາຍ 3 ຄົນ, ຊຽງຂວາງ ເສຍຊິວິດ 3 ຄົນ, ບໍລິຄຳໄຊເສຍຊິວິດ 1 ຄົນ ແລະ ອືນໆ. (more…)
by somchan
ກອງປະຊຸມຄະນະກຳມະການສະເພາະກິດແກ້ໄຂ ໄພພິບັດລະດັບຊາດ ເພື່ອສະຫຼູບສັງລວມກຽ່ວກັບຜົນກະທົບ ຈາກໄພພິບັດທຳມະຊາດ ໃນໄລຍະຜ່ານມາ , ໃນຂອບເຂດທົ່ວປະເທດ.ກອງປະຊຸມດັງກ່າວ ໄດ້ຈັດໃນວັນທີ່ 14 ກັນຍາ ນີ້ ໂດຍການເປັນ ປະທານຂອງ ທ່ານ ສອນໄຊ ສີພັນດອນ ຮອງນາຍົກ ລທຕ ປະທານຄະນະກຳມະການ ສະເພາະກິດແກ້ໄຂໄພພິບັດລະດັບຊາດ , ມີເຈົ້າແຂວງ , ຮອງເຈົ້າແຂວງ , ລັດຖະມົນຕີ , ຄະນະກົມ ແລະ ຄະນະກຳມະການປ້ອງກັນໄພພິບັດແຫ່ງຊາດ. (more…)
by somchan
ເພື່ອເຮັດໃຫ້ການຈັດຕັ້ງປະຕິບັດວຽກງານສະກັດ ກັ້ນ ແລະ ຕ້ານການຄ້າມະນຸດ ດຳເນີນຢ່າງມີປະສິດ ທິພາບ, ປະສິດທິຜົນສູງ ແລະ ທັງຮັບປະກັນການ ດຳເນີນງານ ໃຫ້ເປັນເອກະພາບໃນ ຂອບເຂດທົ່ວປະເທດ ໃນວັນທີ 29 ສິງຫາ 2018 ຄະນະກຳມະການ ຕ້ານການຄ້າມະນຸດ ລະດັບຊາດ ຈຶ່ງໄດ້ເຜີຍແຜ່ບັນດາເອກະສານ ສຳຄັນທີ່ເປັນພື້ນຖານ ໃຫ້ແກ່ການເຄື່ອນໄຫວ ວຽກງານສະກັດກັ້ນ ແລະ ຕ້ານການຄ້າມະນຸດຂື້ນ ຢູ່ທີ່ສູນຮ່ວມມື ຝຶກອົບຮົມ ສາກົນ (ITCT) ໂດຍການເປັນປະທານ ຂອງ ທ່ານ ປອ ສອນໄຊ ສີພັນດອນ ຮອງນາຍົກລັດຖະມົນຕີ ປະທານຄະນະກຳມະການ ຕ້ານການຄ້າມະນຸດ ລະດັບຊາດ, ມີບັນດາສະມາຊິກ ກອງເລຂາ ຄະນະກຳມະການ ຕ້ານການຄ້າ ມະນຸດຈາກບັນດາກະຊວງ, ກົມກອງອ້ອມຂ້າງ ແລະ ຄະນະຮັບຜິດຊອບ ວຽກງານສະກັດກັ້ນ ແລະ ຕ້ານການຄ້າມະນຸດ ໃນ 18 ແຂວງ ຂອບເຂດທົ່ວປະເທດເຂົ້າຮ່ວມ. (more…)
by somchan
ໃນວັນທີ 20 ສິງຫາ ນີ້ ທ່ານ ທອງລຸນ ສີສຸລິດ ນາຍຍົກລັດຖະມົນຕີ ພ້ອມດ້ວຍຄະນະ ໄດ້ລົງຕິດຕາມ ລະດັບນ້ຳ ຢູ່ແຄມຂອງ ສວນເຈົ້າອານຸວົງ ເນື່ອງຈາກປະລິມານນ້ຳຂອງ ໄດ້ເພີ່ມຂື້ນສູງ ເນື່ອງຈາກໄດ້ຮັບ ຜົນກະທົບ ຈາກ ອິດທິພົນ ຂອງພາຍຸເບບິນກາ ແລະ ໄດ້ສົ່ງຜົນເຮັດໃຫ້ ນ້ຳໄດ້ໄຫຼເຂົ້າຖ້ວມຕະຫຼາດນັດ ແລະ ເຮືອນປະຊາຊົນ ທີ່ອາໄສຢູ່ລຽບຕົມ ແຄມນ້ຳຂອງ (more…)
by somchan
ທ່ານ ບຸນມີ ໄຊຍະວົງ ຮອງເຈົ້າເມືອງສີໂຄດຕະບອງ ນະຄອນຫຼວງວຽງຈັນ ທັງເປັນຮອງຄະນະກຳມະການຕ້ານ ແລະ ຄວບຄຸມໄພພິບັດຂັ້ນເມືອງ ໄດ້ໃຫ້ສຳພາດ ຕໍ່ນັກຂ່າວວິທະຍຸປ້ອງກັນຄວາມສະຫງົບ
ໃນວັນທີ 21 ສິງຫາ ນີ້ວ່າ ໂດຍໄດ້ຮັບຜົນກະທົບ ຈາກລົມພາຍຸບູເບນກາ ທີ່ເຮັດໃຫ້ມີຝົນຕົກຕິດຕໍ່ກັນຫຼາຍວັນ (more…)
by somchan
ວັນທີ 21 ສິງຫາ 2018 ນີ້, ພັທ ສັງວານ ຂາວປະເສີດ ຫົວໜ້າກອງບັນຊາການ ປກສ ເມືອງ ຫາດຊາຍຟອງ ນະຄອນຫຼວງວຽງຈັນ ໄດ້ໃຫ້ຮູ້ວ່າ: (more…)
by somchan
ພາຍຫຼັງທີ່ປະຊາຊົນ ຜູ້ຖືກຜົນກະທົບຈາກເຫດການສັນເຂື່ອນຄູກັນນ້ຳ ເຊປຽນ-ເຊນ້ຳນ້ອຍແຕກ ທີ່ເມືອງສະໜາມໄຊ ແຂວງອັດຕະປື ເມື່ອທ້າຍເດືອນກໍລະກົດ ຜ່ານມາ. ອັນໄດ້ເຮັດໃຫ້ຫຼາຍຄອບຄົວ ໄດ້ຮັບຜົນກະທົບ ຂາດທີ່ຢູ່ອາໃສ ແຫຼ່ງທຳມາຫາກິນ ເສຍຊີວິດ ແລະ ສູນຫາຍຈຳນວນໜຶ່ງ ດັ່ງນັ້ນທາງພາກສ່ວນກ່ຽວຂ້ອງ (more…)
by somchan
ຕໍ່ກັບເຫດການຄູກັນນ້ຳເຂື່ອນໄຟຟ້າ ເຊປຽນ-ເຊນ້ຳນ້ອຍ ທີ່ເມືອງສະໜາມໄຊ ແຂວງອັດຕະປື ແຕກ ເມື່ອບໍ່ດົນມານີ້ ອັນໄດ້ສ້າງຄວາມເສຍຫາຍ ໃຫ້ແກ່ຊີວິດ ແລະ ສັບສິນຂອງປະຊາຊົນ ເປັນຈຳນວນຫຼວງຫຼາຍ ພາຍຫຼັງເຫດການເກີດຂື້ນ ໄດ້ມີຫຼາຍພາກສ່ວນທັງພາຍໃນ ແລະ ຕ່າງປະເທດໄດ້ເຂົ້າມາ ໃຫ້ການຊ່ວຍເຫຼືອ (more…)
by somchan
ພິທີມອບ{ຮັບໂຄງການຂະຫຍາຍອາຄານຜູ້ໂດຍສານ ສະໜາມບິນສາກົນວັດໄຕ ແລະ ພິທີເຊັນສັນຍາ ການຕໍ່ສັນຍາການດຳເນີນງານພາຍໃນສະຫນາມບິນ ໄດ້ຈັດຂຶ້ນໃນວັນທີ 9 ສິງຫາ 2018 ນີ້. ເຂົ້າຮ່ວມ ໂດຍທ່ານ ສົມດີ ດວງດີ ຮອງນາຍົກລັດຖະມົນຕີ ທ່ານ ບຸນຈັນ ສິນທະວົງ ລັດຖະມົນຕີກະຊວງໂຍທາທິການ ແລະ ຂົນສົ່ງ ຝ່າຍຍີ່ປຸ່ນນຳໂດຍ (more…)
by somchan
ໃນວັນທີ 7 ສິງຫາ 2018 ຈຳນວນທີ່ໄດ້ຮັບຜົນກະທົບມີ 13 ບ້ານ, ມີ 2,717 ຄອບຄົວ ມີພົນລະເມືອງ 13,067 ຄົນ, ໃນນີ້ໄດ້ຮັບຜົນກະທົບ 100% ມີ 6 ບ້ານ, ມີ 1,611 ຄອບຄົວ, ມີຈໍານວນພົນ 7,095 ຄົນ ຊຶ່ງເປັນບ້ານທີ່ຕັ້ງລຽບຕາມສາຍນ້ຳເຊປ່ຽນ, ໃນນີ້ໄດ້ຊ່ວຍເຫຼືອປະຊາຊົນ ຈັດສັນທີ່ພັກຊົ່ວຄາວ ຢູ່ 5 ຈຸດ ລວມມີ 1,153 ຄອບຄົວ ມີ 6,547 ຄົນ, (more…)


text:
ໄຂວັນບຸນໃຫຍ່ບໍລິຈາກເລືອດອາສາສະໝັກ: ວັນອາທິດແດງຄັ້ງທີ 10
ມີຜູ້ບໍລິຈາກເລືອດອາສາສະໝັກນັບພັນຄົນມາສະຖາບັນເລືອດສາດ ແລະ ສົ່ງເລືອດສູນກາງ ພ້ອມກັບໂຮງໝໍຕ່າງໆເພື່ອບໍລິຈາກເລືອດ ຊ່ວຍຄົນເຈັບ.
ວັນບຸນໃຫຍ່ບໍລິຈາກເລືອດອາສາສະໝັກ : ວັນອາທິດແດງຄັ້ງທີ 10
ຕອນເຊົ້າວັນທີ 21 ມັງກອນ, ສະຫະພັນໃຫຍ່ແຮງງານຫວຽດນາມໄດ້ຈັດກອງປະຊຸມຍ້ອງຍໍຊົມເຊີຍປະທານກຳມະບານຮາກຖານທີ່ດີເດັ່ນໃນວຽກງານສ້າງຂໍ້ຕົກລົງກັນໃນການອອກແຮງງານລວມໝູ່ ແລະ ສົນທະນາຄັ້ງທີ 1 ຊຶ່ງມີການເຂົ້າຮ່ວມຂອງທ່ານປະທານປະເທດຫວຽດນາມ ເຈີນດ້າຍກວາງ . ກ່າວຄຳເຫັນທີ່ພິທີ, ທ່ານປະທານປະເທດຫວຽດນາມ ເຈີນດ້າຍກວາງ ໄດ້ຊີ້ແຈງວ່າ ປະທານກຳມະບານຮາກຖານ 70 ທ່ານ ແມ່ນບັນດາແບບຢ່າງທີ່ດີເດັ່ນ, ສະແດງໃຫ້ເຫັນຈິດໃຈຮັບຜິດຊອບ, ຄຸນນະທາດ, ພູມປັນຍາຂອງພະນັກງານກຳມະບານຫວຽດນາມ ຊຶ່ງໄດ້ ແລະ ພວມຮ່ວມເດີນທາງພ້ອມກັບຖັນແຖວກຳມະກອນ, ຊາວນາ, ປັນຍາຊົນ, ນັກທຸລະກິດ ແລະ ທົ່ວທັງຊາດ ສ້າງສາ ແລະ ປົກປັກຮັກສາປະເທດຊາດ. ທ່ານປະທານປະເທດຫວຽດນາມ ເຈີນດ້າຍກວາງ ກ່າວວ່າ :
“ ເອົາໃຈໃສ່ຄົ້ນພົບ, ບຳລຸງສ້າງພະນັກງານກຳມະບານຮາກຖານ, ເປັນຕົ້ນແມ່ນປະທານກຳມະບານຮາກຖານຢູ່ວິສາຫະກິດນອກລັດ ແລະ ວິສາຫະກິດທີ່ມີເງິນລົງທຶນຂອງຕ່າງປະເທດ. . ປ່ຽນແປງໃໝ່ທາງດ້ານເນື້ອໃນ, ແບບວິທີການບຳລຸງສ້າງ ພະນັກງານກຳມະບານ ນັບທັງຄວາມຮັບຮູ້ດ້ານການເມືອງ, ນະໂຍບາຍ, ກົດໝາຍ. ຕ້ອງເສີມຂະຫຍາຍຄວາມສາມາດປະດິດຄິດສ້າງ, ອັບເດັດ ແລະ ສ້າງເນື້ອໃນ, ຍົກສູງລະດັບຄວາມຮູ້ ຕອບສະໜອງຄວາມຮຽກຮ້ອງຕ້ອງການຕົວຈິງຂອງພະນັກງານກຳມະບານ ”
(ແຫຼ່ງຄັດຈາກ VOV)